Miywācimowin 


Kā-Kī-Itasinahahk Saint John 


Pimātisiwi Itwewin 

Micimāc ohci kī-ayāw itwewin, mīna itwewin kī-wīcewew 

Kisemanitowa, ekosi kī-Kisemanitūwiw itwewin. 2 Ewako awa 
micimāc ohci kī-wīcewew Kisemanitūwa. 3 Wīya kahkiyaw kīkwaya 
kī-osihtāw; mīna ekā wīya ohci nama kīkway kī-osihcikātew kā-kī- 
osihcikātek. 4 Wīya kī-pimātisiwiniwiw; mīna māka pimātisiwin 
kī-wāseskamākwak ayisiyiniwak. 5 Wāstew māka kī-wāsitew 
wanitipiskāhk; māka wanitipiskāw namawiya kī-kiskeyihtamēūmakan. 
6 Kīi-ayāw ayisiyiniw Kisemanitēūwa e-pe-isitisahokot, John e-isiyihkāsot. 
7 Ewako kī-pe-ācimow, kita ātotahk wāstew kahkiyaw māka ayisiyiniwa 
wīya kita ohci tāpwehtamiyit. 8 Namawiya wīya kī-ewakoniwiw anima 
wāstew māka kī-pe-isitisawāw kita pe ātotahk anima wāstew. 9 Ewako 
tāpwe wāstew, wiyāseskākocik tahto ayisiyiniwak kā-pe-pīhtokecik ēta 
askīhk. 19 Askīhk isa kī-ayāw, wīya māka kī-osihtāw askiy, namawiya 
māka kī-kiskeyimik askiy. !! Kī-pe-nātew kā-tipeyimāt, māka namawiya 
kī-otinik kā-tipeyimāt. !2 Māka tahto kā-kī-otinikot, ewakoni kī-mīyew 
itakimikowin kita otawāsimisimikoyit Kisemanitowa, anihi oti 
kā-tāpweyeyihtamiyit owīhowin. !3 Aniki ekā mikohk kā-ohci- 
nihtāwikicik, āhpo ekā wiyāsiwi iteyihtamowinihk, āhpo ekā ayisiyinīwi 
iteyihtamowinihk, Kisemanitēhk piko ohci. 14 Itwewin kī-wiyāsiwiw, 
mīna ki-kī-wīci-ayāmikonavw (e-kī-wāpahtamahk māka 
okisteyihtākosiwin, kisteyihtākosiwin opeyakokosisāna Weyohtāwihk), 
e-sākaskineskākot kisewātisiwin mīna tāpwewin. !5 John kī-ācimew, 
e-kī-tepwet, Omisi e-itwet, Ewako awa kā-kī-ācimak, kā-pe-askowit 
nīkān wīya itakicikāsow emwaye-ayāyān māka kī-ayāw. 
16 Omamaweyihtākosiwinihk māka kahkiyaw ki-kī-ohci-otinenāw 
kisewātisiwin mīna kisewātisiwin ohci. 17 Wiyasowewin kī-mekināniwan 
Moses ohci; māka kisewātisiwin mīna tāpwewin Jesus Christ kī-petaw. 
18 Namawīhkāc awiyak kī-wāpamew Kisemanitēwa, piko peyakokosisān. 
Otakoniwewinihk Weyohtāwihk kā-ayat, wīya piko kī-ācimew. 


John Osīkahāūtākew Okakeskimiwewin 
(Matthew 3.1-12; Mark 1.1-8; Luke 3.1-18) 

19 Ewako ōma ot-ācimowin John, ispī Jewak Jerusalemihk 
kā-kī-pe-ohci-isitisawācik mawimoscikewiyiniwa mīna Leviwiyiniwa, 
kita kakwecimāyit, Awīna kīya? 20 Kī-wīhtam māka, namawiya 
kī-ānwehtam; māka kī-itwew, Namayew nīya Christ. 

21 Kī-kakwecimewak māka, awīna māka? Elijah cī kīya? Omisi māka 
itwew, Namawiya nīya ewako. Kīya cī ana okiskīwehikew? 

Kī-naskwewasimew māka, Namawiya. 22 Omisi māka kī-itewak, 
Awīna kīya? Kita kī-ācimostawakicik kā-kī-pe-ittsahokoyāhkik, 
tānisi kīya etācimisoyan? 23 Omisi māka kī-itwew, 
Nīya ana kā-matwe-tepwet pikwataskamikāhk, 

Kwayaskwamotawāhk omeskanāw kāTipeyihciket, 

kā-kī-itwet okiskīwehikew Isaiah. 
24 Aniki māka kā-kī-pe-isitisahohcik kī-Phariseewiwak. 

25 Kī-kakwecimewak māka, Omisi e-kī-itācik, Tānehki māka 
kā-paptāsiwihiweyan, kīspin namayew kīya ana Christ, āhpo Elijah, 
āhpo ana okiskīwehikew? 26 John kī-naskwewasimew, ēmisi e-itwet, 
Nipiy nīya nohci-paptāsiwihiwān; māka peyak kī-wīcikāpawistākowāw, 
ekā kā-kiskeyimāyek. 27 Ewako awa, kā-pe-askowit omaskisineyāpi 
ekā e-tepahkeyihtākosiyān kita āpikonamwak. 28 Anita isa Bethany 
kī-tasi-ayikinwa ōhi akāmihk Jordan sīpīhk, ita John kā-kī-tasi- 
paptāsiwihiwet. 


Kisemanitow Omāyatihkosima 

29 Wiyāpaniyik John e-wāpamāt Jesusa e-pe-nātikot, Omisi itwew, 
Cīst Kisemanitow omāyatihkosima, kā-otinahk omacihitiwiniyiwa 
askīhk kā-ayāyit. 30 Ewako awa kā-kī-ācimak, ayisiyiniw 
kā-pe-askowit awasime ispiteyihtākosiw ispīhc nīya: emwaye-ayāyān 
kī-ayāw. 3! Namawiya māka ni-kī-kiskeyimāw; māka kita 
kiskeyimikot Israela, ni-pe-ohci-itohtān e-paptāsiwihiweyān nipiy 
ohci. 32 John māka kī-ācimow, ēmisi e-itwet, Ni-kī-wāpamāw Ahcāhk 
kihcikīsikēhk e-pe-ohci-yāsīt omīhmihk e-isinākosit, e-kī-twehototākot 
māka. 33 Namawiya māka ni-kī-kiskeyimāw; māka ana kā-kī-pe- 
isitisahot kita paptāsiwihiweyān nipiy ohci, ewako kā-kī-isit, Ana 
ke-wāpamawate, Ahcāhkwa e-pe-yāsitotākot, mīna ke-kipicitotākot, 
ewako kā-paptāsiwihiwet Kanāci Ahcāhkwa ohci. 34 Ekosi ni-kī- 
wāpamāw, mīna ni-kī-ācimāw, ewako awa Kisemanitowikosisān. 


Nistam Kā-Kī-Okiskinohamawākaniwicik Jesusa 
35 Mīna e-ati-wāpaniyik John kī-nīpawiw, asici nīso 

okiskinohamawākana; 36 E-kanawāpamāt māka Jesusa e-pimohteyit, 
ēmisi kī-itwew, Cīst omāyatihkosima Kisemanitow! 37 Aniki nīso 
kiskinohamawākanak kī-pehtawewak ōmisi e-itweyit, 
kī-pimitisawewak māka Jesusa. 38 Ekosi Jesus kī-kweskiw, e-wāpamāt 
māka e-pe-pimitisahokot, ēmisi itew, Kīkway netonamek? Omisi 
kī-itik, Rabbai (ewakwānima e-itwehk e-itwestamawātamihk 
keskinohamākeyan), tānite wiyīkiyan? 39 Omisi māka itew, Pe itohtek 
ekosi māka kika-wāpahtenāwāw. Kī-pe-itohteyiwa māka e-kī- 
wāpahtamiyit ita e-wīkit; ewakwānima e-kīsikāk māka ekota kī-wīc1- 
ayāmewak; nānitaw mitātaht tipahikan āsay e-otihcipayiyik. 40 Peyak 
anihi e-isi-nīsiyik kā-kī-pehtākot John e-ayamit kā-kī-pimitisawāyit 
māka, ewako Andrew, Simon Peter ociwāma. 4! Nīkān miskawew 

tipiyaw ociwāma Simona, omisi māka itew, Ni-kī-miskawānān 
Messiah, ewakw' ānima e-itwestamawātamihk, Christ. 42 Kī-pe- 
itotahew māka anita Jesusa e-ayāyit. Ispī māka Jesus wiyāpamāt, 
ōmisi kī-itew, Kīya Simon okosisa Johna: Cephas kika-isiyihkāson, 
ewakw' ānima e-itwestamawātamihk, Peter. 


Jesus Natomew Philipa Mīna Nathanaela 
Kita Pimitisahokot 


43 E-ati-wāpaniyik, Jesus wī-itohtew Galilee askīhk, miskawew 
māka Philipa, ēmis1 itew, Pe pimitisahon. 44 Bethsaida kī-ohciw 
Philip, ot-otenāwiwahk Andrew mīna Peter. 45 Philip miskawew 
Nathanaela, omisi māka itew, Ni-kī-miskawānān, anihi Moses 
wiyasowewinihk, mīna okiskīwehikewak kā-kī-ācimācik 
masinahikanihk, Jesus Nazarethihk wehcīt, okosisa Joseph. 

46 Nathanael māka ūmisi kī-itew, Kīkway cī kā-miywāsik kita kī-pe- 
ohcipayiw Nazarethihk? Philip māka ōmisi itew, Pe natawi wāpahta. 
47 Jesus kī-wāpamew Nathanaela e-pe-nātikot, ōmisi māka isi 
āyimomew, Wāpamihk tāpwe Israeliwiyiniw, ekā nānitaw 
kā-isi-kakayeyātisit! 48 Nathanael māka ēmisi itew, Tānite wehci- 
kiskeyimiyin? Jesus Kī-naskwewasimew ōmisi e-kī-itāt, Mwayes 
Philip natomisk, mekwāc e-ayapiyan sipā minisāhtikohk, ki-kī- 
wāpamitin. 49 Nathanael kī-naskwewasimew ēmisi e-kī-itāt, Rabbai, 
kīya Kisemanitowikosisān; kīya okihci-okimāmiwāwa Israel. 50 Jesus 
kī-naskwewasimew ēmis! e-kī-itāt, E-kī-ititān, ki-kī-wāpamitin sipā 
minisāhtikēhk, ewako cī kā-ohci-tāpwehtaman? Kika-wāpahten 
awasime kihci kīkwaya iyikohk ēhi. 5! Omisi māka itew, Tāpwe, 
tāpwe, kit-itin, pātima kika-wāpahtenāwāw kihcikīsik kita 
yohtenikātek, ekosi okīstkūma Kisemanitow e-opistawāyit mīna 
e-yāsistawāyit iyinīwikosisāna. 


E-Wīkitonāniwak Canahihk 


E-ati-nisto-kīsikāk māka kī-wīkitonāniwan Cana Galilee 

askīhk; Jesus māka okāwiya ekota kī-ayāyiwa: 2 Ekosi Jesus wīsta 
kī-natomāw, asici okiskinohamawākana wīkitowinihk. 3 Ispī māka 
niyēhtepayiyik sēmināpo, Jesus okāwiya ēmisi kī-itik, Namawiya 
ayāwak sēmināpo. 4 Jesus māka ōmisi itew, Iskwew, kīkway māka 
kiyānaw ke-ohci-pāpameyihtamahk ewako? Nameskwa isa otihcipayiw 
iyikohk eteyihtamān. 5 Okāwiya ōmisi iteyiwa atoskeyākana, Piko 
kīkway ke-itikowekwe, itētamok. 6 Ekota māka kī-astewa nikotwāsik 
asiniwi nipiy asiwacikana kā-isitwācik Jewak e-pehkihisocik, nānitaw 
nānīso āhpo nānisto tipahopān e-ispiteyihtākwāki. 7 Jesus māka 
ēmisi itew, Sākaskinepatāk nipiy asiwacikana nipiy ohci. 
Kī-tātipaskinepatāwak māka. 8 Omisi māka itew, Sīkinamēk ekwa, 
itotātamāhk māka wīkohkewikimāw. Kī-itētatamawewak māka. ? Ispī 
māka wīkohkewikimāw kā-kocīstahk nipiy kā-kī-sēmināpowitāhk, 

namawiya māka e-kiskeyihtahk tānite kā-ocipayiyik (māka 
atoskeyākanak kā-kī-sīkinahkik kī-kiskeyihtamwak); ana māka 
wīkohkewikimāw kī-natomew owīkitowa, 10 ūmisi māka itew, Kā-itasit 
ayisiyiniw nīkān māna pakitinam kā-miywāsiniyik sāūmināpo, ispī māka 
ayisiyiniwak kā-miyo-minihkwetwāwi, ekwa ekā nāspic kā-miywāsik; 
māka kīya ki-kī-kanaweyihten kā-miywāsik somināpo pīyis anohc. 
11 Ewako ēma nistam e-kiskinawāci-wāpahtahiwet kī-itoūtam Jesus Cana 
Galilee askīhk, e-kī-nēkotāt okisteyihtākosiwin; okiskinohamawākana 
māka kī-tāpweyeyimik. 

12 Kā-poni-isihciket māka oma, kī-itohtew Capernaumihk, wīya, 
mīna okāwiya mīna ociwāma mīna okiskinohamawākana: ekota 
kī-ayāwak namawiya mihceto kīsikāwa. 


Jesus Itohtew Kihci-Mawimoscikewikamikēhk 
(Matthew 21.12-13; Mark 11.15-17; Luke 19.45-46) 

13 Omāyaskotātowīkohtowiniwāw māka Jewak āsay kekāt 
otihcipayiyiw, Jesus māka Jerusalemihk kī-itontew, !4 kī-miskawew 
māka kihci-mawimoscikewikamikēhk anihi kā-atāwākeyit mostoswa 
mīna māyatihkwa mīna omīhmiwa, mīna soniyāwa kā-mīskotonāyit 
e-apiyit: !5 Ispī māka kā-osihtāt pasastehikan piminakwanisa ohci, 
kī-wayawītisawew kahkiyaw kihci-mawimoscikewikamikēhk ohci, asici 
māyatihkwa, mīna mostoswa: kī-sikīwepahamawew kā-meskotonāyit 
sēniyāwa, mīna kī-kwatapiwepaham mīcisowināhtikwa. 16 Omisi 
māka kī-itew omīhmiwa kā-atāwākeyit, Sipwehtatāk ōhi; ekāwiya 
atāwewikamikokek Nohtāwiy owāskāhikan. !7 Okiskinohamawākana 
māka kī-kiskisopayiyiwa ēmisi e-itasinahikāteyik, Espīhci-sākihtāyan 
kiwāskāhikan ni-kī-kitamokon. 18 Kī-naskwewasimewak māka 
Jewak ēmisi e-kī-itācik, Kīkway keskinawāci wāpahtihiyāhk, ōmisi 
kā-tōtaman? !9 Jesus kī-naskwewasimew ōmisi e-kī-itāt, 
Misiwanācihtāk oma mawimoscikewikamik, kī-nisto-kīsikāki māka 
nika-waniskānen. 20 Omisi māka kī-itewak Jewak, Nemitanaw 
nikotwāsosāp tahto askiy kī-atoskācikātew e-osihcikātek oma kihci- 
mawimoscikewikamik, nisto kīstkāwa cī māka kīya kika-waniskānen? 
21 Anima māka mawimoscikewikamik kā-itwet wiyāw kā-itahk. 

22 Ispī makā e-kī-waniskāt nipowinihk ohci, okiskinohamawākana 
kī-kiskisopayiyiwa ōma e-kī-itāt; ekosi kī-tāpwehtamwak 
kihcimasinahikewin, mīna itwewin Jesus kā-kī-itwet. 


Jesus Kiskeyimew Esi-Itātisicik Ayisiyiniwak 
23 Mekwāc māka e-ayāt Jerusalemihk e-mayāskotātowīkohtohk, 
e-wīkohtowikīsikāk, mihcet kī-tāpwehtamiyiwa owīhowin, ispī 
wiyāpahtamiyit mamāhtāwi isihcikewina kā-itotahk. 24 Namawiya 
māka Jesus kī-pakiteyimisēstawew, cikemā kī-kiskeyimew kahkiyaw 
ayisiyiniwa, 25 namawiya mīna awiya kī-nataweyimew kita ācimāyit 
ayisiyiniwa: cikemā kī-kiskeyihtam kīkway kekiskākoyit ayisiyinīwa. 


Saint John 3 200 


Jesus Mīna Nicodemus 

Kī-ayāw māka Pharisee Nicodemus e-isiyihkāsot, 

wiyasowewiyinimiwāwa Jewak: 2 Ewako awa kī-pe-nātew 
Jesusa nipātipisk, misi e-itāt, Rabbai, kikiskeyimitinān 
e-okiskinohamākewiyan Kisemanitēhk e-pe-ohcīyan; cikemā nama 
awiyak ayisiyiniw kita kī-totam ēhi mamāhtāwi isihcikewina kīya 
kā-totaman, piko Kisemanitowa wīcewikoci. 3 Jesus kī-naskwewasimew 
ōmisi e-kī-itāt, Tāpwe, tāpwe, kit-itin, kīspin ekā ayisiyiniw kīhtwām 
nihtāwikici, namawiya kita wāpahtam Kisemanitow ot-otenāwiwin. 
4 Nicodemus itew, Tānisi ke-kī-isi-nihtāwikit ayisiyiniw e-ati- 
kiseyinīwit? Kīhtwām cī kita kī-kikiskāk okāwiya, mīna kita 
nihtāwikit? 5 Jesus kī-naskwewasimew, Tāpwe, tāpwe, kit-itin, kīspin 
ekā ayisiyiniw nipiy mīna Ahcāhkwa ohci nihtāwikici, namawiya kita 
pīhtokew Kisemanitūwa ot-ētenāwiwiniyihk. 6 Anima wiyāsihk 
kā-ohci-nihtāwikihk wiyāsiwan ewako; mīna anima Ahcāhkēhk 
kā-ohci-nihtāwikihk ahcāhkowan ewako. 7 Ekāwiya māmaskāteyihta 
e-kī-ititān, piko kita kīhtwām nihtāwikiyek. 8 Wā ayisiyoweki yotin 
ayisiyowew, kī-pehten māka e-matweyowek, māka namawiya kika-kī- 
wīhten tānite wechipayik, mīna tānite espayik; ekosi isi ayāw kahkiyaw 
awiyak Ahcāhkēhk kā-ohci-nihtāwikit. 


9 Nicodemus māka kī-naskwewasimew ōmisi e-kī-itāt, Tānisi wīya 
ohi ke-kī-isi-ikihki? 19 Jesus māka kī-naskwewasimew ōmisi e-kī-itāt, 
Kikiskinohamawāwak cī Israel, ekā māka e-kiskeyihtaman ēhi? 

11 Tāpwe, tāpwe, kit-itin, nitasitenān anima kā-kiskeyihtamāhk, mīna 
nit-ātotenān anima kā-kī-wāpahtamāhk; māka namawiya 
kotinamawinān nit-ācimowininān. !2 Kīspin wīhtamātakok askiwi 
kīkwaya, ekosi namawiya kitāpwehtenāwāw, tānisi ke-kī-isi- 
tāpwehtamek, kīspin wīhtāmātakwāwi kihcikīsikēūwi kīkwaya? 

13 Nama awiyak ayisiyiniw kihcikīsikēhk kī-isi-opiskāw, piko ana 
kihcikīsikohk kā-kī-pe-ohci-yāsit, ewako ana iyinīwikosisan 
kihcikīsikēhk kā-ayat. 

14 Kā-kī-isi-ohpāskwawāt Moses kinepikwa pikwataskīhk, ekos1 
mweci ke-isi-ohpāskwahoht iyinīwikosisān: !5 Piko awiyak 
e-tāpweyeyimat ekā kita misiwanātisit, mūka kita ayāt kākike 
pimātisiwin. 16 Wīya Kisemanitow espīhc1-sākihtāt askiy, kī-mekiw 
opeyakokosisāna, piko awiyak e-tāpweyeyimāt ekā kita misiwanātisit, 
māka kita ayāt kākike pimātisiwin. !7 Wīya Kisemanitow kī-pe- 
isitisawew okosisa ōta askīhk namawiya kita wiyasowātamiyit; māka 
wīya kita ohci pimātaniyik askiy. 18 Ana kā-tāpweyeyimāt namawiya 
wiyasowātāw: māka ana ekā kā-tāpweyeyimāt ewako āsay 
wiyasowātāw, cikemā ekā e-tāpwehtahk owīhowiniyiw 
kā-opeyakokosisānimikoyit Kisemanitowa. 19 Ewako oma 
wiyasowātikowin, wāstew e-kī-pe-takosinomakahk ēta askīhk, 
ayisiyiniwak māka kī-sākihtāwak wanitipiskāw ispīhc wāstew, cikemā 

ot-isihcikewiniwāwa e-macāyiwaniyiki. 20 Cikemā tahto awiyak 
kā-macitētahk pakwātam wāstew, namawiya mīna pe nātam wāstew, 
ekā kita nēkwaniyiki! ot-isihcikewina. 2! Māka wīya kwayask 
kā-tētahk pe nātam wāstew, kita nokwaniyiki ot-isihcikewina 
Kisemanitēhk e-ohci-kisihcikāteyiki. 


Jesus Mīna John 

22 spi] māka ēhi kā-pēnipayiki Jesus kī-pe-takosin mīna 
okiskinohamawākana Judea askīhk; ekota māka kī-ayitasi- 
wawīcewew, e-kī-paptāsiwihiwet. 23 John māka wīsta 
kī-paptāsiwihiwew Aenonihk cīki Salimihk, cikemā kī-nipīskāw ekota; 
kī-pe-itohtewak māka, e-kī-paptāsiwihicik. 24 Cikemā nameskwa 
kipawāw John. 25 Ekospī māka kī-sipwe-kakwecitowak ātiht John 
okiskinohamawākana mīna Jewa e-tasitahkik pehkihisowin. 26 Kī-pe- 
nātewak māka Johna, ēmisi e-kī-itācik, Rabbai, ana kā-kī-wīcewisk 
akāmihk Jordanihk, ana kā-ācimat, cīst, ewako paptāsiwihiwew, 
kahkiyaw māka ayisiyiniwa pe nātik. 27 John kī-naskwewasimew 
Omisi e-kī-itāt, Namawiya ayisiyiniw kīkway kita kī-otinam kīspin ekā 
kihcikīsikēhk ohci mīyihci. 28 Kīyawāw keciwāk kika-ki-ācimināwāw, 
mīna e-kī-itweyān, namayew nīya Christ, māka ni-pe-isitisahokawin 
nīkān. 29 Ana kā-ayāwat oskiskwewāna, ewako oskiskwewew: māka 
ana wetotemit oskiskwewewa kā-nīpawit mīna kā-natotawāt, kihci 
miyawātam cikemā e-pehtawāt oskiskwewewa; ewako māka ēma 
nimiyawātamowin tipipayiw. 30 Ayiwāk wīya kita ati kisteyihtākosiw, 
nīya māka nēhtāw nika-ati-iteyihtākosin. 


Ana Ispimihk Kā-Ohcīt 


31 Ispimihk kā-ohcīt māmaweyes ewako kisteyihtākosiw: ana māka 
askīhk wehcīt askiwiw, mīna askiy tasitam; ana māka kihcikīsikohk 
kā-ohcīt, māmaweyes ewako kisteyihtākosiw. 32 Anima kā-kī- 
wāpahtahk mīna kā-kī-pehtahk, ewakweyiw iyātūtahk; māka nama 
awiya kī-otinamāk ot-ācimowin. 33 Ana māka kā-kī-otinamawat 
ot-ācimowiniyiw kī-āyātastāw Oma e-tāpwet Kisemanitow. 34 Cikemā 
ana Kisemanitowa kā-kī-pe-isitisahokot tasitam Kisemanitowa 
ot-ayamiwiniyiwa; cikemā Kisemanitow namawiya tipawān iyikohk 
mīyew Ahcāhkwa. 35 Weyohtāwihk sākihew okosisa, kahkiyaw māka 
kīkway kī-mīyew ocihciyihk. 36 Ana tiyāpweyeyimāt ayāw kākike 
pimātisiwin: ana māka ekā kā-tāpweyeyimāt okosisimāwa namawiya 
kita wāpahtam pimātisiwin; māka Kisemanitūwa okisiwāsiwiniyiw 
pātakoskāk. 


Jesus Wīci-Pīkiskwemew Iskwewa Samaria Kā-Ohcīyit 
Ispī māka kāTipeyihciket keskeyihtahk āsay e-kī-pehtamiyit 
Phariseewa nawac mihcet Jesus e-osihāt mīna e-paptāsiwihāt 
kiskinohamawākana ispīhc John, 2? (ātawiya Jesus namawiya keciwāk 
wīya paptāsiwihiwew, piko okiskinohamawākana). 3 Kī-nakatam 

Judea, e-kī-sipwehtet māka e-itohtet Galilee askīhk. 4% Piko māka kita 
ati sāposkahk Samaria. 5 Kī-takosin māka Samaria otinahk, Sychar 
kā-isiyihkātek, cīki ekota e-ayāk askiy Jacob kā-kī-mīyat okosisa 
Josepha. 6 Ekota māka kī-itakwaniyiw Jacob omonihipān. Jesus māka 
e-ayeskosit e-kī-pimohtet, kī-apiw monahipānihk; nānitaw nikotwāsik 
kī-ispayiw tipahipīstmwān. 


7 Kī-pe-takosin māka Samaria iskwew e-pe-nātahk nipiy, Jesus 
māka kī-itew, Minahin. (8 Cikemā okiskinohamawākana wīya 
kī-itohteyiwa otenāhk e-natawi-atāweyit kita mīcicik.) 9 Omisi māka 
itik Samaritan iskwewa, Tānehki kīya e-Jewiyan, kā-natotamawiyan 
kita minahitān, nīya e-Samaria-iskwewiyān? Cikemā Jewak namawiya 
ototemimewak Samaritana. !9 Jesus kī-naskwewasimew Omisi e-kī- 
itāt, Kīspin kī-kiskeyihtamwat Kisemanitow omekiwin, mīna ana 
kā-itisk, Minahin; kika-kī-natotamawā, ekosi kika-kī-mīyiko pimātisiwini 
nipiy. !! Iskwew māka ēmis! itew, Okimāw, nama kīkway kit-ayān 
kita kwāpahikākeyan, mīna yāwinākwan nipiy monahipānihk: tānite 
māka kīya wetinaman anima pimātisiwini nipiy? 12 Awasime cī 
kikisteyihtākosin ispīhc nohtāwinān Jacob, kā-kī-mīyikoyāhk oma 
monahipān, ita kā-kī-ohci-minihkwet, mīna ot-awāsimisa, mīna 
ot-awahkāna? 13 Jesus kī-naskwewasimew ōmisi e-kī-itāt, Awiyak 
ke-minihkwekwe ēma nipiy keyāpic kita nohteyāpākwew. 14 Awiyak 
māka ke-minihkwekwe nipiy ke-mīyak namawīhkāc kita 
nohteyāpakwew; māka anima nipiy ke-mīyak kita isi kikiskāk 
monahipān e-moskicowahk kākike pimātisiwinihk isi. !5 Iskwew māka 
ēmisi itew, Okimāw, mīyin Oma nipiy, ekā kita nēhteyāpakweyān, 
mīna ekā kita pe nātamān nipiy ōta. !6 Jesus māka ōmisi itew, Niyā, 
natawi natom kināpem, pe itohtehkān māka ēta. !7 Iskwew māka 
kī-naskwewasimew ōmisi €-kī-itāt, Namawiya nohnāpemin. Jesus 
māka ēmisi kī-itew, Kwayask kit-itwān kā-itweyan, Namawiya 
nohnāpemin: 18 Cikemā kī-niyānāniwak kināpemak; ana māka anohc 
kā-wīcewat namayew kināpem; ekwāni e-tāpweyan kā-itweyan. 

19 Iskwew māka ēmisi itew, Okimāw, ninisitawinen 
e-kiskiwehikewiyiniweyan. 20 Nohtāwinānatk kī-tasi-ayamihāwak ota 
wacīhk; kīyawāw māka kit-itwānāwāw, Jerusalemihk ekota oka- 
ayamihātāwāw ayisiyiniwak. 2! Jesus māka Oomisi kī-itew, Iskwew, 
tāpwehtawi, pāpayiw tipahipīsimwan, ekospī namawiya ota wacīhk 
namawiya mīna Jerusalemihk, kika-ayamihestawawāw Weyohtāwihk. 
22 Kīyawāw kit-ayamihestināwāw anima ekā kā-kiskeyihtamek: 
nīyanān wīya nikiskeyihtenān kā-ayamihestamāhk; cikemā 
pimācihiwewin Jewināhk ohcipayiw. 23 Māka pāpayiw iyikohk āsay 
isa piko; ispī aniki kwayask kā-ayamihācik ke-ayamihestawācik 
Weyohtāwihk ahcāhkēhk mīna tāpwewinihk: cikemā ekotowa 
kā-nataweyimāt Weyohtāwihk kita ayamihestākot. 24 Ahcāhkowiw 
Kisemanitow; aniki māka kā-ayamihestawācik piko kita 

ayamihestawācik ahcāhkēhk mīna tāpwewinihk. 25 Iskwew māka 
Omisi itew, Nikiskeyihten Messiah kita takosihk, Christ kā-isiyihkāsot; 
ispī māka takosihki kika-wīhtamākonaw kahkiyaw kīkway. 26 Jesus 
māka ēmisi itew, Nīya kā-ayamihitān ewako. 

27 Ekota māka ma takosiniyiwa okiskinohamawākana, 
kī-māmaskātamiyiwa māka e-wīci-pīkiskwemāyit iskwewa; māka 
nama awiyak itew, Kīkway netonaman? Āhpo, Tānehki kā-wīci- 
pīkiskwemat awa? 28 Kī-nakatam māka ana iskwew okwāpikākan, 
e-kī-itohtet otenāhk, ekosi e-itāt ayisiyiniwa, 29 Āstamitik, pe 
wāpamihk ayisiyiniw, kā-wīhtamawit kahkiyaw kīkway kā-kī-pe- 
ayisihcikeyān; nama cī ewako awa Christ? 30 Ekosi māka kī-pe- 
wayawīwak otenāhk ohci, e-pe-natawāpamācik. 3! Ekosi ispīhci 
okiskinohamawākana kī-tasimik, e-itikot, Rabbai, mīciso. 32 Māka 
ēmisi kī-itew, Nit-ayān mīciwin kita mīciyān ekā kīyawāw 
kā-kiskeyihtamek. 33 Ewako māka ohci kī-ayititowak 
kiskinohamawākanak, Awiya cī kīkway kī-petamāk kita mīcit. 

34 Jesus māka ēmisi itew, Ewako nīya nimīciwin kita itotamān 
ot-iteyihtamowin kā-kī-pe-isitisahot, mīna kita kisitāwak 
ot-atoskewin. 35 Nama cī kit-itwanāwāw, keyāpic newo pīsim, 

ekwa māka ke-manisikehk? Cīst, kit-ittnāwāw, ispāke itāpik, 
kanawāpahtamok kistikāna; āsay wāpaskosiwastewa kita manisikehk. 
36 Ana māka kā-manisiket otisiw tipahamākowin, mīna mawacitāw 
mīnisiwiwin kākike pimāētisiwinihk; māmaw māka ana kestiket mīna 
ana kā-manisiket kita miyawātahkik. 37 Ewako ōma tiyāpwemakahk 
itwewin, peyak kistikew, mīna kotak manisikew. 38 Ki-kī-isitisahotināwāw 
kita natawi manisikeyek ita ekā kīyawāw e-ohci-atoskeyek; kotakak 
ayisiyiniwak kī-atoskewak, kipīhtokānāwāw māka ot-atoskewiniwāhk. 

39 Mihcet māka Samaritana otenāhk kī-tāpweyeyimik e-kī-ācimikot 
iskwewa, Omisi e-kī-itācimoyit, Ni-kī-wīhtamāk kahkiyaw kā-kī-pe- 
ayisihcikeyān. 40 Ispī māka Samaritana kā-pe-otihtikot, 
kī-kākisimototāk kita wīci-ayāmāt; ekota māka kī-ayāw nīso 
kīsikāwa. 4! Mihcet māka awasime kī-tāpweyeyimik wīya ot-itwewin 
ohci; 42 Ekosi kī-itewak anihi iskwewa, ekwa nitāpwehtenān, māka 
nemawiya kīya kit-itwewin ohci; cikemā nīyanān tipiyaw 
nipehtawānān, ekosi māka nikiskeyihtenān tāpwe ewako Christ 
opimācihiwew askīhk. 


Jesus Iyinīkahew Okimāwa Okosisiyiwa 
43 Kā-pēni-nīso-kīsikāk makā kī-sipwehtew ekota ohci, e-kī-itohtet 
Galilee askīhk. 44 Cikemā wīya tipiyaw Jesus kī-itwew, ekā e-ayāt 
kisteyihtākosiwin tipiyaw ot-askīhk. 45 Ekosi māka ispī kā-takosihk 
Galilee askīhk, Galileewiyiniwak kī-otinewak, e-kī-wāpahtahkik 
kahkiyaw kīkway kā-kī-ayitūtamiyit Jerusalemihk mekwā 
wīkohtowinihk; cikemā wīstawāw kī-itohtewak wīkohtowinihk. 

46 Jesus māka mīna kī-pe-itohtew Canahihk Galilee askīhk, ita 
kā-kī-somināpoket nipiyiw. Ekosi kī-ayāw okimāw, okosisa 
e-āhkosiyit Capernaumihk. 47 Ispī māka kā-pehtahk e-kī-pe- 
takosiniyit Jesusa Galilee askīhk Judeahihk e-kī-pe-ohtohteyit, 
kī-nātew, kī-natawi-kakisimototawew kita pe itohteyit, kita 
iyinīkahāyit okosisa; cikemā āsay kekāt e-nipiyit. 48 Ekosi māka Jesus 
kī-itew, Kīspin ekā wāpahtameko kiskinawaci isihcikewina mīna 
kā-māmaskāteyihtākwāki, namawiya kika-tāpwehtenāwāw. 49 Ana 
māka okimāw ēmisi itew, Okimāw, pe itohte mwayes nipit 
nit-awāsimis. 50 Jesus māka misi itew, Niyā kīwe; pimātisiw kikosis. 
Ana māka ayisiyiniw kī-tāpwehtam itwewin kā-kī-itikot Jesusa, 
kī-sipwehtew māka. 5! Mekwāc māka e-ati-kīwet, kī-nakiskāk 
ot-atoskeyākana, mīna kī-wīhtamāk, ēmisi e-itikot, Pimātisiw kikosis. 
52 Kī-kakwecimew māka e-ispayit mweci tipahipīsimwan ispī nawac 
kā-ati-miyo-ayāyit. Omisi māka kī-itewak, Otākosihk tepakohp 
e-ispayit tipahipīsimwān ekospī kā-nakatikot kisisowin. 53 Ekosi māka 
kī-kiskeyihtam ana ohtāwimāw mweci ewako tipahikan Jesusa kā-kī- 
itikot, Pimātisiw kikosis; wīya māka, mīna kahkiyaw wīkihk kā-ayāyit 
kī-tāpwehtamwak. 54 Ewako ēma niswāw e-kī-mamāhtāw1-isihciket 
Jesus, e-pe-otohtet Judeahihk e-takosihk māka Galilee askīhk. 


E-Iyinīkahiht Nāpewa Wayipeyāhk 
Kā-ponipayik öma kī-otihcipayiw owīkohtowiniwāw Jewak; Jesus 
māka Jerusalemihk kī-itohtew. 


2 Jerusalemihk māka kī-itakwan cīki māyatihko iskwāhtemihk, 
wayipeyāw, Hebrew isikīswewinihk Bethzatha e-isiyihkātek, 
niyānanwāyak e-pīhtawiskwāhtemiwahk. 3 Ekota māka e-pimisikik 
e-kihci-mihceticik aniki kā-āhkosicik, ekā kā-wāpicik, kā-waciskācik, 
kā-nipowīsicik, e-petācik nipiyiw kita wayākamipayiyik. 5 Ekota 
māka kī-ayāw peyak ayisiyiniw, āsay nistomitanaw ayinānewosāp 
tahto askiy e-kī-āhkosit. 6 Ispī māka Jesus wiyāpamāt e-pimisiniytt, 
mīna e-kiskeyimāt āsay kinwes ēmisi e-kī-isi-ayāyit, kī-itew, Ki-wī- 
iyinīkahikosin cī? 7 Ana māka kā-āhkosit nāpew kī-naskwewasimew, 
Okimāw, nama awiyak ayisiyiniw nit-ayāwāw, kita pakitinit nipīhk, 
ispī e-wāyākamipayik nipiy, mekwāc māka e-pe-itohteyān, kotak 
māna āsiskon pahkopew. $ Jesus māka ēmisi itew, Waniskā, otina 
kinipewin, mīna pimohte. 9 Semāk māka ana nāpew kī-iyinīkahāw, 
e-kī-otinahk onipewin, mīna e-kī-pimohtet; aywepiwikīsikāw māka 
ewakw' ānima e-kīsikāk. 

10 Ekosi Jewak kī-itewak anihi kā-kī-iyinīkahimīt, 
Aywepiwikīsikāw oma; namawiya itastew wiyasowewin kita 
pimitakonaman kinipewin. !! Kī-naskwewasimew māka, ana 
kā-kī-iyinīkahit ewako kā-kī-isit, Otina kinipewin, mīna pimobte. 

12 Kī-kakwecimewak māka, Keko ayisiyiniw ana kā-kī-itisk, Otina 

kinipewin, mīna pimohte? !3 Ana māka kā-kī-iyinīkahiht namawiya 
kī-kiskeyimew awīnānihi; cikemā Jesus kī-sipehtahiso, e-mihcetiwit 
ekota. 14 Mwestas iyikohk māka Jesus kī-miskawew kihci- 
mawimoscikewikamikēhk, ēmisi māka kī-itew, Mātika, ki-kī- 
Iyinīkahikawin; ekāwiya wīhkāc mīna macitēta, māskoc awasime 
kika-māyi-otihtikon. !5 Kī-sipwehtew māka ana nāpew e-kī-natawi- 
wīhtamawāt Jewa, Jesusa ewakwāni kā-kī-iyinīkahikot. 16 Ewako 
māka ohci Jewāk ki-wī-māyitotawewak Jesusa, cikemā ōma e-kī- 
ayitotamiyit e-aywepiwikīsikāyik. !7 Jesus māka kī-naskwewasimew, 
Nohtāwiy atoskew anohc isko, nīsta māka nit-atoskān. !8 Ewakweyiw 
māka ohci Jewak awasime kī-natonamwak kita nipahācik, namawiya 
piko e-kī-pīkonamiyit e-aywepiwikīsikāyik, māka e-kī-itweyit 
Kisemanitow noyohtāwin, e-wīci-ispiteyihtākosihisot Kisemanitēūwa. 


F-Isi-Kaskihot Okosisimāw 


19 Jesus māka kī-naskwewasimew Omisi e-kī-itāt, 

Tāpwe, tāpwe, kit-itināwāw, okosistmāw nama kīkway kita 
kī-tētahk, piko e-isi-wāpamāt Weyohtāwihk e-ayitētamiyit; 
e-isihcikeyit ekosi wīsta mweci esihciket Okosisimāw. 20 Ohtāwimāw 
sākihew Okosisimāwa, mīna kahkiyaw kīkway wāpahtahew 
e-isihciket; kita wāpahtahew māka awasime kihci atoskewina ispīhc 
ēhi, kita māmaskātomek. 2! Cikemā Ohtāwimāw kā-isi-waniskanāt 
kā-nipiyit, ekosi e-pimācihāt; ekosi wīsta Okosisimāw isi pimācihew 
awiya wā pimācihāci. 22 Cikemā Ohtāwimāw namawiya awiya 
wiyasowātew māka kī-pakitinamawew kahkiyaw wiyasowāsiwewin 
Okosisimāwa. 23 Kahkiyaw māka ayisiyiniwak kita kisteyimācik 
Okosisimāwa, tāpiskoc kā-isi-kisteyimācik Ohtāwimāwa, ana isa ekā 
kā-kisteyimāt Okosisimāwa, namawiya kisteyimew Ohtāwimāwa 
kā-kī-pe-isitisawāyit. 


24 Tūpwe, tāpwe, kit-itināwāw, ana kā-pehtahk nit-itwewiniy1w, 
mīna kā-tāpwehtawāt kā-pe-isitisahoyit, ayāw kākike pimātisiwin 
namawiya māka nanipomikowinihk kita pe itohtew; māka mayāskam 
nipowin pimātisiwinihk isi. 25 Tāpwe tāpwe, kit-itināwāw, pāpayiw 
tipahikan, āsay isa piko, ispī kā-nipicik ke-pehtawācik 
Kisemanitēūwikosisāna; aniki māka ke-pehtawācik kita pimātisiwak. 
26 Cikemā kā-isi-opimātistwinit Ohtāwimāw; ekosi kī-isi-mīyew 
okosisa kita opimātisiwiniyit. 27 Mīna e-kī-mīyāt tipeyihcikewin kita 
kaskihtāyit wiyasowāsiwewin, cikemā e-iyinīwikosisāniwiyit. 

28 Ekāwiya māmaskāteyihtamok oma; cikemā pāpayiw tipahīkan, ispī 
kahkiyaw yikwahaskānihk kā-ayācik ke-pehtamwāci ot-itwewiniyiw, 
29 kita pe waniskāwak māka; kā-kī-miyo-isihcikecik, āpisisinowinihk 
pimātisiwinihk; māka kā-kī-maci-isihcikek, āpisisinowinihk 
wiyasowātikowinahk. 

Ācimewak Jesusa 

30 Namawiya nīya kīkway nika-kī-peyako-kaskihtān; e-ititamān, 
nit-isi-wiyasowān; kwayaskwān māka nit-itasowewin; cikemā 
namawiya ninatēnen nīya nit-iteyihtamowin, ot-iteyihtamowin māka 
ana kā-pe-isitisahot. 3! Kīspin nīya ācimisoyāni, namawiya 
tāpwemakan nit-ācimowin. 32 Kotak itāw kā-ācimit; nikiskeyihten 
māka ot-ācimowin kā-itācimit e-tāpwemakaniyik. 33 Ki-kī- 
kakwecimāwāw John, kī-ātotam māka tāpwewin. 34 Māka ācimikowin 
kā-otinamān namawiya ayisiyinihk ohci; eyiwehk māka ēhi nit-itwān, 
kita ohci pimātisiyek. 35 Ewakw' āna wāsaskotenikan e-saskitek mīna 
e-wāsaskotek: ki-kī-iteyihtenāwāw māka nomakes kita miyawātamek 
owāseyāsiwinihk. 36 Māka nīya nit-ayān nawac kihci ācimikowin 
ispīhc John; atoskewina kā-kī-mīyit Weyohtāwihk kita kisihtāyān, 
ewakoni atoskewina e-itēūtamān, kā-ācimikoyān, e-kī-pe-isitisahot 
Weyohtāwihk. 37 Wīsta māka Weyohtāwihk kā-kī-pe-isitisahot, ni-kī- 
ācimik. Namawīhkāc kohci-pehtawawāw, āhpo kohci-wāpamāwāw 
esinākosit. 38 Namawiya mīna kī-kikiskākowānāwāw ot-ayāmiwin; 
cikemā anihi kā-kī-pe-isitisawāt, namawiya kī-tāpwehtamāwa. 
39 Kinatonikānāwāw kihcimasinahikewinihk; cikemā ekota nit-ayānān 
kākike pimātisiwin kit-iteyihtenāwāw; ewakoni māka kā-ācimikoyān. 
40 Namawiya mīna ki-wī-pe-nāsināwāw, kıta ayāyek pimātisiwin. 
41 Namawiya ayisiyinihk nohtinen kisteyihtākosīwin. 42 Māka 
kikiskeyimitināwāw, ekā e-kikiskākoyek Kisemanitow osākihiwewin. 
43 Nohtāwiy ot-isiyihkāsowinihk ni-pe-itohtān, namawiya māka 
kotinināwāw; kīspin kotak awiyak tipiyaw ot-isiyihkāsowinihk pe 
itohtet, ewako kika-otināwāw. 44 Tānisi ke-kī-isi-tāpwehtamek, 
kīyawāw kā-otinamātoyek kisteyihtākosiwin ekosi kisteyihtākosiwin 
kā-mekit ana piko Kesemanitūwit namawiya kinatonenāwāw? 
45 Ekāwiya iteyihtamok kita māyācimostawak Weyohtāwihk kīyawāw 
ohci; ihtāw peyak e-māyācimikoyek, Moses oti, kā-mamisiyek. 
46 Kitāpwehtawawekopane Moses, kika-kī-tāpwehtawitāwāw: cikemā 
ni-kī-ācimik omasinahikewinihk. 47 Māka kīspin ekā tāpwehtameko 
omasinahikewina, tānisi ke-isi-tāpwehtamek nit-itwewina? 


Jesus Asamew Niyānan Kihci-mitātomitanaw Nāpewa 
(Matthew 14.13-21; Mark 6.30-44; Luke 9.10-17) 

Kā-pēnipayiki ēhi Jesus kī-āsowāham Galilee sākahikan 

ewakw' ānima Tiberias sākahikan. 2 Mitoni māka kā-mihcetiyit 
ayisiyiniwa kī-pimitisahok, cikemā e-kī-wāpahtamiyit omamāhtāwi- 
isihcikewina kā-kī-ayitoūtamawāt kā-āhkosiyit. 3 Jesus māka 
kī-āmaciwew wacīhk, ekota e-kī-wītapimāt okiskinohamawākana. 
4 Omayāskotātowihkohtowiniwāw māka Jewak, āsay kekāt 
ētihcipayiyiw. 5 Jesus māka e-ayitāpit, ekosi e-wāpamāt e-pe-kihc1- 
mihcetiyit e-nātikot, ēmisi itew Philipa, Tānite ke-ohci-atāwiyahk 
pahkwesikan, kita mīcisocik ēki? (6 Oma māka kī-itwew e-wī-kocihāt; 

cikemā wīya kī-kiskeyihtam wā isihciket.) 7 Philip 
kī-naskwewasimew, Niswāw mitātahtomitanaw soniyāsak iyikohk 
pahkwesikan namawiya kita tepipayihikwak, āta misawāc aāpisīs piko 
otinācik. 8 Peyak okiskinohamawākana, Andrewa, Simon Peter 
ociwāma, ōmisi itik, 9? Ayāw ota oskinīkiw, e-ayāwāt niyānan 
iskwesisikani, pahkwesikana mīna nīso kinosewa; kīkway māka wīya 
ewako ēki kā-isi-mihceticik? 10 Jesus māka omisi kī-itew, 
Nahapihikok ayisiyiniwak. Kī-maskosiskāw māka ekota. 
Kī-nahapiwak māka ayisiyiniwak, nānitaw niyānanwāw kihci 
mitātahtomitanaw e-kī-itasicik. !! Jesus māka kī-otinew 
pahkwesikana; ispī māka kā-nanāskomot, kī-mātinamawew anihi 
kā-kī-nahapiyit; mīna kinosewa iyikohk e-nataweyimācik. !2 Ispī 
māka kā-kispocik, misi kī-itew okiskinohamawākana, 
Mawasakonamok iskwacikana kā-asteki, ekā kīkway kita wanitāhk. 
13 Kī-mawasakonamwak māka, ekos1 mitātaht nīsosāp wīkopiwata 
kī-sākaskinatāwak iyikohk e-kī-iskwamācik niyānan iskwesisikāni 
pahkwesikana kā-kī-iskomācik aniki kā-kī-mīcisocik. 

14 Oki māka ayisiyiniwak, ispī kā-wāpahtahkik mamāhtāwi 
isihcikewin Jesus kā-kī-tētamiyit, kī-itwewak, Ewako awa tāpwe 
okiskīwehikew kā-kī-wī-pe-itohtet ēta askīhk. !5 Jesus māka 
e-wāpahtahk kecika e-wī-pe-otinikot kita kihci-okimakātikot kāwi 
kī-itohtew mīna wacīhk e-peyakot. 


Jesus Pimohtew Wakicipīhk 
(Matthew 14.22-33; Mark 6.45-52) 

16 Ispī māka eti-otākosik, okiskinohamawākana kī-matāwisiyiwa 
sākahikanihk. !7 Kī-posiwak māka cīmānihk, e-kī-ati-isi-asowāhahkik 
Capernaumikhk itehke. Asay māka e-wanitipiskāyik nameskwa māka 
otihtikwak Jesusa. 18 Kī-ati-māmakāhan māka sākahikan e-ispīhci- 
mistahi-yotihk. 19 Ispī māka nānitaw nisitanaw niyānanosāp āhpo 
nistomitanaw tahto tipāpān kā-ati-pimiskācik, kī-wāpamewak Jesusa 
e-pimohteyit sākahikanihk e-pe-natamiyit cīmāniyiw, ekosi 
kī-sekisiwak. 29 Māka ēmisi itew, Nīya ēma; Ekāwiya sekisik. 

21 Semāk māka kī-posihewak; ekosi kīyipa cīmān kī-takopayiw ite 
kā-wī-isicimec!k. 


Ayisiyiniwak Natawāpamewak Jesusa 

22 E-ati-wāpahk māka, ispī ayisiyiniwak akāmihk kā-ayācik 
kā-wāpahtahkik ekā kotak cīmāniyiw ekota e-ayāyik, piko peyak ita 
okiskinohamawākana kā-kī-posiyit, ekā mīna Jesus e-kī-cimāt 
okiskinohamawākana, piko okiskinohamawakāna nīsike 
e-kī-sipwecimeyit. 23 Ātawiya māka kotaka cīmāna kī-pe-ohcipayiwa 
Tiberiasihk, cīki ita kā-kī-mowācik pahkwesikana, kā-nanāskomot 
kāTipeyihciket. 24 Ispī māka ayisiyiniwak kā-wāpahtahkik ekā ekota 
e-ayāyit Jesusa, mīna okiskinohamawākaniyiwa, wīstawāw 

kī-posiwak cīmānisihk, e-kī-pe-isicimecik Capernaumihk, 
e-pe-natonawācik Jesusa. 


Jesus Ewako Pimācihiwewi-Pahkwesikan 

25 ]spī māka kā-miskawācik akāmihk sākahikanihk, Omisi 
kī-itewak, Rabbai, tānispī kā-pe-itohteyan ota? 26 Jesus 
kī-naskwewasimew Oomisi e-kī-itāt, Tāpwe, tāpwe, kit-itināwāw, 
namawiya kinanātonawināwāw e-kī-wāpahtamek mamāhtāwi 
isihcikewina, māka piko e-kī-mowāyek pahkwesikan, mīna 
e-kī-kīspoyek. 27 Ekāwiya atoskātamok mīciwin kā-misiwanātahk, 
māka anima mīciwin ke-itakwahk kākike pimātisiwinihk, 
ke-mīyikoyek iyinīwikosisān, ewakoni Kisemanitow Weyohtāwihk 
kā-kī-kiskinawacihāt. 28 Omisi māka kī-itewak, Kīkway ke-totamāhk 
kita atoskātamāhk Kisemanitow ot-atoskewina? 29 Jesus māka 
kī-naskwewasimew Omisi e-kī-itāt, Ewako oma ot-atoskewin 
Kisemanitow, kita tāpwehtawāyek anihi kā-kī-pe-isitisawāt. 3% Ewako 
māka ohci kī-itewak, Kīkway etētaman e-kiskinawateyihtākwahk, kita 
wāpahtamātk, kita tāpwehtātāhk makā? Tānisi esi-atoskeyan? 

31 Nohtāwinānak kī-mowewak mānawa pikwataskamikāhk; 
kā-itasinahikātek, Kī-mīyew pahkwesikana kihcikīsikēhk ohci kita 
mowāyit. 32 Omisi māka Jesus kī-itew, Tāpwe, tāpwe, kit-itināwāw, 
namawiya Moses kā-kī-mīyikoyek kihcikīsikohk ohci pahkwesikana; 
Nohtāwiy māka kā-mīyikoyek tāpwe pahkwesikana kihcikīsikohk 
ohci. 33 Ewako Kisemanitēwi pahkwesikan kihcikīsikohk kā-pe-ohci- 
yāsit, mīna kā-mekit pimātisiwin askīhk. 34 Omisi māka kī-itewak, 
Tepeyihcikeyan, tahki mamīyinān awa pahkwesikan. 35 Jesus māka 
ömisi kī-itew, Nīya nipimātisiwi-pahkwesikaniwin. Ana māka 
kā-pe-nāsit namawīhkāc kita nēhtekatew; mīna kā-tāpweyeyimit 
namawīhkāc kita nēhteyāpākwew. 36 Māka ki-kī-ititināwāw, āta 
e-kī-wāpamiyek eyiwehk ekā māka e-tāpwehtamek. 37 Kahkiyaw 
anihi kā-mīyit Weyohtāwihk nika-nātikwak; ana māka kā-pe-nāsit 
namawiya nika-wayawīwepināw. 38 Kihcikīsikēhk ni-kī-pe-ohci- 
yāsin, namawiya nīya e-iteyihtamān kita isihcikeyān, māka 
ot-iteyihtamowin kā-pe-isitisahot. 39 Ewako ēma ot-iteyihtamowin 
Weyohtāwihk kā-pe-isitisahot, kahkiyaw tahto kā-mīyit ekā kīkway 
kita wanihtāyān, māka kāwi kita waniskānamān iskwāyāc kīsikāki. 
40 Ewako oma ot-iteyihtamowin ana kā-pe-isitisahot, tahto awiyak 
wiyāpamāk okosisimāwa, kā-tāpweyeyimāt māka, kita ayāt kākike 
pimātisiwin; nika-waniskānāw māka iskwāyāc kīsikāki. 

41 Jewak māka kī-ānweyimewak, cikemā e-kī-itweyit, Nīya 
pahkwesikan kā-ohcīt kihcikīsikēhk. 42 Omisi māka kī-itwewak, 
Nama cī ewako awa Jesus, okosisa Joseph, ohtāwiya mīna okāwiya 
kā-kiskiyimimāyahk? Tānehki māka kā-ohci-itwet, Kihcikīsikohk 
ni-kī-pe-ohci-yāsin? 43 Jesus māka kī-naskwewasimew ōmīisi e-kī-itāt, 
Ekāwiya tasi-nayetāwi-itwek. 44 Nama awiyak nika-kī-pe-nātik, 

kīspin ekā Weyohtāwihk kā-pe-isitisahot otināci; nika-waniskānāw 
māka iskwāyāc kīsikāki. 45 Omisi itasinahikātew kiskīwehikewinihk 
kahkiyaw Kisemanitēūwa kita kiskinohamākwak. Tahto māka 
kā-pehtawācik, mīna kā-kiskinohamākocik Weyohtāwihk, ni-pe- 
nātikwak. 46 Namawiya wīya awiyak e-kī-wāpamāt Weyohtāwihk, 
ana piko Kisemanitēhk kā-ohcīt, ewako kī-wāpamew Weyohtāwihk. 
47 Tāpwe, tāpwe, kit-itināwāw, ana kā-tāpweyeyimit ayāw kākike 
pimātisiwin. 48 Nīya ana pimātisiwi pahkwesikan. 49 Kohtawiwāwak 
ē-ki-mowatawāw mānawa pikwataskihk, kī-nipiwak māka. 50 Ewako 
awa pahkwesikan kihcikīsikohk kā-pe-ohci-yāsit, ana māka ayisiyiniw 
ke-mowāt, ekā kita nipit. 5! Nīya ewako pimātisiwi pahkwesikan, 
kihcikīsikēhk kā-pe-ohcipayit; kīspin awiyak ayisiyiniw mowāci ēhi 
pahkwesikana, kākike kita pimātisiw; pahkwesikan ke-mekiyān 
ewakw' ānima niwiyās, ke-mekiyān kita pimācihakik askīhk 
kā-ayācik. 

52 Jewak māka kī-kihci-ayasitetowak, ēmisi e-itwecik, Tānisi awa 
ayisiyiniw ke-isi-kaskihtāt kita mīyikoyahk owiyās kita mīciwāyahk? 
53 Jesus māka ēmisi kī-itew, Tāpwe, tāpwe, kit-itināwāw, kīspin ekā 
mīciyeko owiyās iyinīwikosisān, mīna minihkweyeko omihko, 
namawiya kikikiskākonāwāw pimātisiwin. 54 Ana kā-mīcit niwiyās, 
mīna kā-minihkwet nimihko, ayāw kākike pimātisiwin; nika- 
waniskānāw māka iskwāyāc kīsikāki. 55 Cikemā niwiyās, ewako 
tāpwe mīciwin, mīna nimihko ewako tāpwe minihkwewin. 56 Ana 
kā-mīcit niwiyās, mīna kā-minihkwet nimihko, nikikiskāk, nīsta māka 
nikikiskawāw. 57 Kā-isi-pimātisit Weyohtāwihk kā-pe-isitisahot, mīna 
e-ohci-pimātisiyān Weyohtāwihk; ekosi mweci ana kā-mowit, nīya 
kita ohci pimātisiw. 58 Ewako awa pahkwesikan kihcikīsikēhk 
kā-pe-ohci-yāsit; namawiya tāpiskoc kohtāwiwāwak kā-kī-isi- 
mowācik mānawa, e-kī-nipicik māka; ana kā-mowāt ōhi 
pahkwesikana kākike kita pimātisiw. 59 Ewakwāni ōhi kā-kī-ayitwet 
mawimoscikewikamikēhk, mekwāc e-kiskinohamāket Capernaumihk. 


Jesus Ot-Itwewina Piko Kita Ohci Pimātisiw Awiya 


60 Mihcet māka okiskinohamawākana, ispī kā-pehtamiyit Oma, 
ēmisi kī-itweyiwa, Āyiman ēma itwewin; awīna ke-kī-natotahk? 
61 Māka Jesus wīya e-kiskeyihtahk okiskinohamawākana e-nayetāwi- 
pīkiskwātamiyit oma kī-itew, Kinayetāweyihtamihikonāwāw cī oma? 
62 Tānisi māka kīspin wāpamāyek iyinīwikosisān e-isi-opiskāt ite 
kāyate kā-ki-ayāt? 63 Ahcāhk kā-pimāētisiskāket; wiyās namawiya 
nānitaw itāpacihiwew; itwewina kā-kī-ayititakok, ahcāhkowanwa, 
mīna pimātisiwinawanwa. 64 Māka ātiht kīyawāw namawiya 
kitāpwehtenāwāw. (Cikemā Jesus micimāc ohci kī-kiskeyimew anihi 
ekā kā-tāpwehtamiyit, mīna anihi ke-misimikot.) 65 Omisi māka 
kī-itew, Ewako ōma kā-ohci-ititakok, nama awiyak nika-kī-pe-nātik, 
kīspin ekā mīyikoci Nohtāwiya. 

66 Ekospī māka ohci mihcet okiskinohamawākana kī-kīweyiwa, 
namawīhkāc māka mīna kī-wīcewik. 67 Jesus māka ēmisi kī-itew 
mitātaht nīsosāp kā-itasiyit, Kīstawāw cī kika-sipwehtānawāw? 

68 Simon Peter māka ki-naskwewasimew, Tepeyihcikeyan, awīna 
nika-nātātān? Kīya kit-ayān kākike pimātisiwini itwewina. 69 Ekosi 
ni-ki-tāpwehtenān mīna nikiskeyihtenān kīya ewako okanātisīma 
Kisemanitow. 79 Jesus kī-naskwewasimew, Nama cī ki-kī- 
waweyeyimitināwāw kīyawāw mitātaht nīsosāp, peyak māka 
kā-itasiyek macāyiwiw? 7! Ewakoni Judas Iscariota kā-kī-itāt, okosisa 
Simon; cikemā ewakoni ke-misimikot, ewako peyak mitātaht nīsosāp 
kā-itasicik. 


Jesus Ociwāma Ekā E-Tāpweyeyimikocik 
Kā-pēnipayiki ēhi Jesus kī-papāmohtew Galilee askīhk; cikemā 
namawiya wī-pimohtew Judeahihk, wīya Jewa e-kī-natonamiyit 

kita nipahikot. 2 Mikiwapi wīkohtowin māka owīkohtowiniwāw Jewak 
āsay kekāt otihcipayiw. 3 Ociwāma māka misi kī-itik, Sipwehte mīna 
itohte Judeahihk, wīstawāw kikiskinohamawākanak kita wāpahtahkik 
atoskewina kā-totaman. 4% Cikemā nama awiyak ayisiyiniw kīkway 
kīmoc ayitētam, ekosi wīya e-natonahk Moses kita kiskeyimiht. Kīspin 
ekosi esihcikewane, nēkohiso ēta askīhk. (5 Cikemā āhpo ociwāma 
namawiya kī-tāpweyeyimik.) 6 Jesus māka ēmisi kī-itew, Nameskwa 
nīya ninahipayihikon; kīyawāw māka kākike kinahipayihikonāwāw. 

7 Namawiya kika-kī-pakwātikonāwāw askiy; māka nīya nipakwātikon, 
cikemā nit-ātoten, e-isi-atoskātamihk kā-macāyiwahk. 8 Itohtek 
kīyawāw wīkohtowinihk; nameskwa nīya nit-itohtān oma kā-wī- 
wīkohtonāniwik; cikemā nameskwa nīya nitipipayihikon. 9 Ispī māka 
kā-ayitāt ēhi itwewina, keyāpic kī-ayāw Galilee askīhk. 


Jesus Itohtew Wīhkohkewinihk 

10 Māka ispī ociwāma kā-sipwehteyit, wīsta kī-itohtew 
wīkohtowinihk, namawiya māka mosise, māka tāpiskoc piko kīmoc. 
11 Jewak māka kī-nanātonawewak wīkohtowinihk, ōmisi e-itwecik, 
Tānite eyāt? !2 Mistahi māka kī-wayotwewemitowak ayisiyiniwak 
wīya ohci; cikemā ētiht kī-itwewak, miyo ayisiyinīwiw; kotakak māka 
kī-itwewak, Namawiya; wawayesihew ayisiyiniwa. !3 Namawiya 
māka awiya ayisiyiniwa mosise kī-āyimomik, wīya e-kostācik Jewa. 

14 Māka ispī mitoni e-mekwā-pimipayik wīkohtowin Jesus 
kī-itohtew kihci-mawimoscikewikamikēhk, ekosi kī-kiskinohamākew. 
15 Jewak māka kī-māmaskāteyihtamwak, ēmisi e-kī-itwecik, Tānis1i 
esi-kiskeyihtahk awa ayisiyiniw kiskinohamātowina, ekā wīhkāc 
e-ohci-kiskinohamāht? 16 Jesus māka kī-naskwewasimew, Omisi e-kī- 
itāt, Namawiya nīya nikiskinohamākewin māka ana kā-pe-isitisahot. 
17 Kīspin awiyak ayisiyiniw wī-itētahki e-itasteyik ot-iteyihtamowin, 
kita kiskeyihtam ēma kiskinohamākewin, kīspin Kisemanitohk 

wehcīmakanokwe āhpo nīya piko wehcipayikwe nipīkiskwewin. 

18 Ana wīya piko ohci kā-pīkiskwet natonam wīya okisteyihtākosiwin; 
ana māka wīya kā-natonamwāt okisteyihtākosiwiniyiw anihi 
kā-pe-isitisahokot, ewako tiyāpwet, namawiya mūka kīkway maci 
isihcikewin kikiskāk. !9 Nama cī Moses ki-kī-mīyikotawāw 
wiyasowewin namawiya māka awiyak kā-itasiyek tipitotam 
wiyasowewin? Kīkway māka kā-ohci-wī-nipahiyek? 

20 Ayisiyinīwak māka kī-naskwewasimewak misi e-kī-itācik, 
Kit-ayāwāw maci ahcāhk; awīna netaweyihtahk kita nipahisk? 

21 Jesus kī-naskwewasimew ōmisi e-kī-itāt, Peyak atoskewin n1-kī- 
tēten, kahkiyaw māka ki-kī-māmaskātenāwāw. 22 Moses māka ki-kī- 
mīyikowāw kiskinawacisawatitowin (namawiya Moses e-kī-ohci- 
isihcikehk, māka ohtāwimāwak ohci); e-aywepiwikīsikāk māka 
kī-kiskinawacisawatāwāw ayisiyiniw. 23 Kīspin māka ayisiyiniw 
e-aywepiwikīsikāyik otinam kiskinawacisawatitowin, ekā kita 
pīkonikāteyik Moses wiyasowewin: kikisistawināwāw cī mitoni 
e-kī-iyinīkahak ayisiyiniw e-aywepiwikīsikāk? 24 Ekāwiya 
e-isi-wāpahtamek isi wiyasowāsiwek, māka wiyasowāsiwek 
e-isi-kwayaskwahk wiyasowāsiwewin. 


Wīya Cī Messiah? 


25 Kī-itwewak māka ātiht Jerusalemihk eyācik, Nama cī ewakoni 
kā-nanātonawācik e-wī-nipahācik? 26 Cīst māka, mosise pīkiskwew 
namawiya māka nānitaw kī-itewak. Mātwāni cī tāpwe 
kiskeyihtamwak wiyasowewiyiniwak ewakwāni ōhi Christ. 

27 Ātawiya kikiskeyimānaw awa ayisiyiniw ite wehcīt; māka ispī 
Christ takosihki, nama awiyak ayisiyiniw kita kiskeyihtam ite 
wehcīyit. 28 Jesus māka kī-isi-tepwew kihci-mawimoscikewikamikēhk 
mekwāc e-kiskinohamākcet, ēmisi e-itwet, Namawiya piko 
kikiskeyimināwāw māka ki-kī-kiskeyihtenāwāw ite wehcīyān; 
namawiya nīya tipiyaw ni-pe-itohtān, māka ana kā-pe-isitisahot 
tāpwewiniwiw, ekā kā-kiskeyimāyek. 29 Māka nīya nikiskeyimāw; 
cikemā kā-ayāt ekote nohcīn, mīna ni-kī-pe-isitisahok. 30 Ekosi māka 
kī-nanātonamwak kita otinācik; māka nama awiya kī-otihtinik, 
cikemā nameskwa kī-otihcipayiyiw iyikohk. 3! Mihcet māka 
ayisiyiniwak kī-tāpweyeyimewak, omisi e-itwecik, Ispī Christ 
takosihki, awasime cī kita mamāhtāwi isihcikew iyikohk awa 
ayisiyiniw kā-kī-isihciket? 

Sipwehtisawewak Otiniwewa Kita Otināyit Jesusa 

32 Phariseeyak māka kī-pehtawewak ayisiyiniwa e-tasimāyit; 
Phariseeyak māka mīna kihci-mawimoscikewiyiniwak 
kī-sipwehtisawewak otiniwewa kita natawi otināyit. 33 Jesus māka 
misi kī-itew, Keyāpic aciyaw kiwīcewitināwāw, ekos1 nika-nātāw 
ana kā-pe-isitisahot. 34 Kika-nanātonawināwāw, namawiya māka 
kika-miskawināwāw; ita māka e-ayāyān, namawiya 

kika-kaskihtānāwāw kita pe itohteyek. 35 Omisi māka kī-ayititowak 
Jewak, tānite ke-itohtet, ekā māka kita miskawāyahk? Kita nātew cī 
kā-sisweskāyit mekwā Gentile-tnāhk, kıta kiskinohamawāt Gentile-a? 
36 Kīkway itwewin Oma kā-itwet, kika-nanātonawināwāw, namawiya 
māka kika-miskawināwāw; mīna ita e-ayāyān, namawiya kika-kī-pe- 
itohtānāwāw? 

37 Ekwa māka iskwāyāc e-kīsikāk, e-kihci-wīkohtowikīsikāk, 
Jesus kī-nīpawiw, e-kī-tepwet, ōmisi e-itwet, Kīspin awiyak 
niyēhteyāpākwekwe, kiyām nika-pe-nātik, ekosi kita minihkwet. 

38 Ana isa kā-tāpweyeyimit, mweci kā-itwemakahk masinahikewin, 
watahk kita ociciwaniyiwa sīpiya pimātisiwini nipiy. 39 Māka oma 
ahcāhkwa kā-itāt, anihi tāpweyeyimikoci kita mīyikowīsiyit. Cikemā 
nameskwa mekināniwan kāKanātisit Ahcāhk, cikemā nameskwa Jesus 
kisteyihtākohāw. 


Pāpītos Kī-Ayiteyimewak Ayisiyiniwak Jesusa 

40 Mihcet māka ayisiyiniwak, ispī piyehtahkik oma itwewin, 
kī-itwewak, Ewako awa tāpwe ana okīskiwehikew. 4! Kotakak māka 
kī-itwewak, Ewako awa Christ. Māka ātiht ōmisi kī-itwewak, Galilee 
askīhk cī kita pe ohcīw Christ? 42 Nama cī kihcimasinihikewin 
itwemakan, Christ kita pe ohcīt David ot-awāsimisiyihk, mīna 
Bethlehemihk ohci, ita kā-kī-ot-itāwinit David? 43 Ekosi māka pāpītos 
kī-ayiteyimewak ayisiyiniwak. 44 Ātiht māka o-wī-otinatāwāw 
namawiya māka awiyak otihtinew. 


Kā-Nīkāneyihtākosicik Jewak Mēūya Tāpweyeyimewak 
45 Otiniwewak māka kī-pe-natawāpamewak kihci- 

mawimoscikewiyiniwa mīna Phariseeya; Omisi māka kī-itikwak, 
Tānehki ekā kā-pesiwāyek? 46 Otiniwewak māka 
kī-naskwewasimewak, Namawīhkāc ayisiyiniw isi pīkiskwew tāpiskoc 
awa nāpew. 47 Phariseeyak māka kī-naskwewasimewak, Kīstawāw cī 
kiwayesimikawināwāw? 48 Awiyak cī wiyasowewiyiniwak āhpo 
Phariseeyak kī-tāpweyeyimewak? 49 Māka ēko ayisiyiniwak, ekā 
kā-kiskeyihtahkik wiyasowewin, nānipocikāsowak. 50 Nicodemus 
māka ēmisi itew, ana kā-kī-pe-nātāt Jesusa e-mekwā-tipiskāyik, 
wīsta ekotowa peyak), 5! Wiyasowātik cī ayisiyiniw 
kiwiyasowewininaw mwayes natotākot, āhpo kiskeyimikot e-isihciket? 
52 Kī-naskwewasimewak māka misi e-itācik, Galilee askīhk cī kīsta 
kohcīn? Mākti natonike, mīna wāpahta; nama awiyak okiskīwehikew 
Galilee askīhk ohcīw. 


53 Kahkiyaw māka e-itasicik ayisiyiniwak kī-kīwewak wīkiwāhk. 


Ana Iskwew Kā-Ohtiniht Pisikwātisiwinihk 


8 [Māka Jesus kī-itohtew Olives wacīhk. 2 Wīpāc kekisep māka mīna 
kī-pe-itohtew kihci-mawimoscikewikamikēhk, kahkiyaw māka 

ayisiyiniwak kī-pe-nātewak; ekosi kī-apiw, e-kī-kiskinohamawāt. 

3 Aniki māka kā-kiskinohamākecik Wiyasowewin, mīna Phariseeyak 
kī-petamawewak iskwewa e-kī-otiniht mekwā pisikwātisiwinihk, ispī 
māka tāwayihk kā-pakitinācik, 4ömısi kī-itewak, Okiskinohamākew, 
awa iskwew kī-otināw pisikwātisiwinihk, mitoni isihcikewinihk. 

5 Moses māka ni-kī-itikonān wiyasowewinihk, awa towikān kita 
pimwapiskahoht; tānisi māka kīya etweyan? 6 Ewako ōma e-kī-itācik 
e-wī-koteyimācik, e-wī-wikwacihtācik ke-ohci-misiwanācimācik. 
Jesus māka kī-nawakiw, ocihciy ohci e-masinahiket mohcihk, tāpiskoc 
ekā e-pehtawāt. 7 Keyāpic māka e-kakwecimācik, kī-tasokāpawiw, 
ömisi e-kī-itāt, Awiyak ekā wīhkāc kīyawāw meci-isihcikekwe 
kā-itasiyek, kiyām ewako nīkān kita pimwapiskawew. 8 Mīna māka 
kī-nawakiw, e-masinahiket mohcihk. 9 Aniki māka kā-pehtahkik, 
e-kiskeyimisocik e-kī-maci-isihcikecik, kī-ati-pāpeyako-wayawīwak, 
nistam ana e-kayahteyātisit, pīyis ana iskwāyāc: Jesus māka 
kī-peyako-nakatāw, tāwayihk e-nīpawit ana iskwew. 10 Ispī māka 
Jesus kā-opiskweyit, namawāc awiya ayisiyiniwa wāpamew 

piko anihi iskwewa, ōmisi māka kī-itew, Iskwew, tāniwekā 
kā-mamisimiskik, nama cī awiyak kēhci-wiyasowātik? !! Omisi 
māka kī-itew, Namawiya awiyak, Tepeyihcikeyan, Jesus māka Oomisi 
kī-itew, Namawiya nīsta kiwiyasowātitin; sipwehte, ekāwiya māka 
mīna wīhkāc maci isihcike.] 


Jesus Mīyew Wāstewiniyiw Ayisiyiniwak Ota Askīhk 

12 Jesus māka mīna kī-ayamihew, Omis! e-itwet, Nīya niwāsesken 
Oma askiy. Ana māka pemitisahot namawiya wanitipiskāk kıta 
pimohtew, māka kita ayāw pimātisiwi wāstew. 13 Phariseeyak māka 
kī-itewak, Kīya kit-ācimison; namawiya māka tāpwemakan 
kā-itācimoyan. !4 Jesus kī-naskwewasimew ōmisi e-kī-itāt, Ātawiya 
nīya nit-ācimison, eyiwehk māka tāpwemakan nit-ācimowin; cikemā 
nikiskeyihten ite wehcīyān, mīna ite etohteyān; māka namawiya kika- 
kī-wīhtenāwāw ite wehcīyān, mīna ite etohteyān. !5 Wiyāsihk kīyawāw 
kit-isi-wiyasowāsiwanāwāw; nama awiyak nīya niwiyasowātaw. 

16 Kīspin māka wiyasowāsiweyāni tāpwemakan esi-wiyasoweyān; 
cikemā namawiya nipeyakon, māka nīya mīna Weyohtāwihk kā-pe- 
isitisahot. 17 Mīna ekosi itasinahikātew kiwiyasowewiniwāhk, 
e-tāpwemakaniyik ot-ācimowiniwāw nīso ayisiyiniwak. 18 Nīya peyak 
kā-ācimisoyān, mīna Weyohtāwihk kā-pe-isitisahot nit-ācimik. 

19 Omisi māka kī-itewak, Tāniwā kohtāwiy? Jesus kī-naskwewasimew: 
Namawiya kikiskeyimināwāw, āhpo Nohtāwiy, kī-kiskeyimiwekopane, 
kika-kī-kiskeyimātāwāw Nohtāwiy mīna. 

20 Ewakwāni ēhi itwewina kā-ayitwet Jesus sūniyāwi 
pakitināsowikamikohk, e-mekwā-kiskinohamāket kihci- 
mawimoscikewikamikēhk: nama māka awiya kī-ohci-otihtinik; 
cikemā nameskwa kī-otihcipayiyiw iyikohk kita otiniht. 

Mēya Kika-Kī-Itohtenāwāw Ita E-Itohteyān, Itwew Jesus. 

21 Jesus māka mīna kī-itwew, Nisipwehtān; kika-nanātonawināwāw 
māka, mīna kika-nipināwāw kimacihitiwiniwāhk; ite etohteyān, 
namawiya kika-kaskihtānāwāw kita pe itohteyek. 22 Kī-itwewak māka 
Jewak, Kita nipahiso cī? Kā-ohci-itwet, ite etohteyān, namawiya 
kika-kaskihtānāwāw kita pe itohteyek? 23 Omisi māka kī-itew, 
Nicāyihk kīyawāw kocināwāw; nīya māka ispimihk ni-pe-ohtohtān; 
kīyawāw askīhk kitipeyihtākosināwāw; namawiya nīya askīhk 
nitipeyihtākosin. 24 Ewako māka kā-ohci-ititakok, Kika-nipināwāw 
kimacihitiwiniwāhk; kīspin ekā tāpwehtameko nīya e-awiyān, 
kika-nipināwāw kimacihitiwiniwahk. 25 Omisi māka kī-itewak, Awīna 
kīya? Jesus māka ōmisi itew, Ana keyāpic kā-kī-wīhtamātakok 
micimāc ohci. 26 Mihcet kīkwaya nit-ayān kita itweyān, mīna kita isi 
wiyasowūtitakok; māka ana kā-pe-isitisahot tāpwewiniwiw; 
niwīhtamawāwak māka askīhk kā-ayācik kā-ist-pehtawak. 


27 Namawiya māka nisitotawewak e-itasimāyit Weyohtāwihk. 
28 Ekwa māka Jesus kī-itew, Ispī kī-opāskonāyeko iyinīwikosisān, 
ekwa ke-kiskeyihtamek nīya e-awiyān, mīna ekā nīya kīkway 
e-peyako-itotamān; māka piko kā-isi-kiskinohamawit Nohtāwiy, 
ewakoni ōhi kā-ayitweyān. 29 Kā-pe-isitisahot māka niwīcewik: 
namawiya nipeyako-nakatik; cikemā kākike nit-itohten anihi 
kā-nahiyawehikot. 39 Mekwāc māka e-wawīhtahk hi itwewina, 
mihcet kī-tāpweyeyimik. 


Awīna Ke-Tipeyimisot Mīna Awīna Ke-Awahkānikot 

31 Jesus māka ēmisi kī-itew anihi Jewa kā-tāpweyeyimikot, 
Kīspin ayāyeko nit-itwewinihk, tāpwe kīyawāw kika- 
okiskinohamawākanimitināwāw; 32 kika-kiskeyihtenāwāw māka 
tāpwewin, mīna tāpwewin kika-tipeyimisohikonāwāw. 
33 Kī-naskwewasimewak māka, Nīyanān Abraham ot-awāsimisa, 
namawīhkāc noh-awahkānikātikonān awiyak ayisiyiniw; tānisi māka 
kīya etweyan, kika-tipeyimisohikawināwāw? 34 Jesus māka 
kī-naskwewasimew, Tāpwe, tāpwe, kit-itināwāw, awiyak meci- 
tsihcikekwe awahkānikātik maci isihcikewin. 35 Namawiya awahkān 
kākike ayāw wāskāhikanihk, māka Okosisimāw kākike ayāw. 
36 Kīspin māka Okosisimāw tipeyimisohikoyeko, tāpwe isa kika- 
tipeyimisonāwāw. 37 Nikiskeyihten Abraham e-ot-awāsimisimikoyek; 
māka kinanātonenāwāw kita nipahiyek, cikemā nit-itwewina 
namawiya kikikiskākonāwāw. 38 Niwīhten kā-kī-ayisinawak 
Nohtāwiy; kīstawāw māka kit-isihcikānāwāw kā-ayisinawāyek 
kohtāwiwāw. 39 Kī-naskwewasimewak māka ēmisi e-kī-itācik, 
Abraham nohyohtāwinān. Jesus Omisi itew, Kīspin Abraham 
ot-awāsimisimikoyek, kika-kī-totetāwāw ot-atoskewina Abraham. 
40 Anohc māka kinanātonenāwāvw kita nipahiyek, ayisiyiniw kā-kī- 
wīhtamākoyek tāpwewin, kā-ayititawak Kisemanitow; namawiya ekosi 

kā-kī-itotahk Abraham. 4! Kit-isihcikānāwāw ot-itotamowina 
kohtāwiwāw. Ekosi kī-itewak, Namawiya pisikwātisiwinihk 
kā-kī-nihtāwikiyāhk; peyako nohtāwinān, ewako ana Kisemanitow. 


42 Jesus māka kī-itew, Kīspin Kisemanitow kī-oyohtāwiyek kika-kī- 
sākihitawāw; cikemā Kisemanitēhk ni-kī-pe-ohtohtān; namawiya nīya 
tipiyaw ni-pe-itohtān, māka ni-kī-pe-isitisahok. 43 Tānehki ekā 
kā-nisitotamek nipīkiskwewin? Cikemā ekā e-natotamek nit-itwewin. 
44 Kīyawāw koyohtāwināwāw macāya mīna omaci-nataweyihtamowina 
kohtāwiwāw ekosi wā-isihcikeyek. Micimāc ohci kī-nipatākeskiw, 
namawiya tāpwewinihk ayāw, cikemā namawiya kikiskāk tāpwewin. 
Ispī isa keyāskici pīkiskwātam anima kā-kikiskākot, cikemā 
kiyāskiskiw mīna ēhtāwikahtam kiyāskiwin. 45 Cikemā 
e-wīhtamātakok tāpwewin, namawiya kitāpwehtenāwāw. 46 Tānāna 
kīyawāw ke-tāpwemit macitotamowin e-atāmimit? Kīspin māka 
tiyāpwewane, tānehki ekā kā-tāpwehtawiyek? 47 Kisemanitēhk 
kā-tipeyihtākosit natotam Kisemanitūwa ot-itwewiniyiwa; kīyawāw 
ekā wehci-natotamek, cikemā nantawiya Kisemanitēhk 
kitipeyihtākosināwāw. 

Jesus Mīna Abraham 


48 Kī-naskwewasimewak māka Jewak e-kīi-itācik, Nama cī 
kwayask nit-itwānān e-Samaritaniwiyan, mīna e-ayāwat maci 
ahcāhk? 49 Jesus kī-naskwewasimew, Namawiya nit-ayāwāw maci 
ahcāhk: māka nikisteyimāw Nohtāwiy, kīyawāw māka 
kipiweyimināwāw. 50 Namawiya māka ninatonen tipiyaw 
nikisteyihtākosiwin: itāw ana netonahk, mīna kā-wiyasowāsiwet. 

51 Tāpwe, tāpwe, kit-itināwāw, kīspin ayisiyiniw kanaweyihtahki nit- 
itwewin, namawīhkāc kita wāpahtam nipowin. 52 Ekosi māka Jewak 
kī-itewak, Ekwa nikiskeyihtenān e-ayāwāt maci ahcāhk. Abraham 
kī-nipiw, mīna okiskīwehikewak; kīya māka kit-itwān, Kīspin 
ayisiyiniw kanaweyihtahki nit-itwewin, namawīhkāc kita kocīstam 
nipowin. 53 Awasime cī kīya kit-iteyihtākosin ispīhc nohtāwinān 
Abraham, kā-kī-nipit? Mīna okiskīwehikewak kā-kī-nipicik; awīna 
māka kīya etakimisoyan? 54 Jesus kī-naskwewasimew, Kīspin nīya 
kistakimisoyāni namawiya nānitaw itāpatan nikistakimikowin: 
Nohtāwiy kā-kistakimit; niKisemanitēūminān kā-itāyek. 55 Keyāpic 
māka namawiya kikiskeyimawāw, māka nīya nikiskeyimāw; kīspin 
māka namawiya nikiskeyimāw itweyāni, nika-kākiyāskiskin tāpiskoc 
kīyawāw. Māka nikiskeyimāw, mīna nikanaweyihtamwān ot-itwewin. 
56 Kohtāwiwāw Abraham kī-mamāhtākosiw e-wī-wāpahtahk 
nikīsikām; kī-wāpahtam māka, ekosi kī-miyweyihtam. 57 Ekosi māka 
Jewak kī-itewak, Nameskwa niyānanomitanaw kit-itahtopiponwan, 
ki-kī-wāpamāw cī māka Abraham? 58 Jesus māka ēmisi kī-itwew, 
Tāpwe, tāpwe, kit-itināwāw, emwaye-ayāt Abraham ni-kī-ayāūn. 

59 Kī-otinewak māka asiniya e-wī-pimwapiskawācik; māka Jesus 
kī-kāsow, mīna e-kī-wayawīt kihci-mawimoscikewikamikēhk ohci. 

Jesus Iyinīkahew Nāpewa Ekā Kā-Wāpiyit 

Ekota māka Jesus e-ati-pimohtet, kī-wāpamew peyak nāpewa 

ekā e-wāpiyit ekosi e-kī-isi-nihtāwikiyit. 2 Okiskinohamawākana 
māka kī-kakwecimik, e-itweyit, Rabbai, awīna kā-macitotahk, awa 
ayisiyiniw, āhpo onikihikwa, kā-kī-ohc!-isi-nihtāwikit ekā e-wāpit? 
3 Jesus kī-naskwewasimew, Namawiya awa ayisiyiniw e-kī-ohci- 
macitētahk, āhpo onikihikwa: māka Kisemanitow ot-atoskewina kita 
ohci-payahte-wāpahtamoht kī-ohci-isi-ayāw. 4 Nika-atoskāten 
ot-atoskewina ana kā-pe-isitisahot, e-mekwā-kīsikāk; pe tipiskāw, 
ekota namawiya awiyak ayisiyiniw kita kī-atoskew. 5 Iyikohk 
e-ayāyān ōta askīhk, nīya niwāsesken oma askiy. 6 Ispī māka ēmisi 
kā-itwet, kī-sihkow mohcihk, asiskiy e-kī-osihtāt sihkowin ohci, 
e-kī-siswāpināt māka anihi ekā kā-wāpiyit ayisiyiniwa asiskiy ohci. 
7 Omisi māka kī-itew, Sipwehte, kisīpeki Siloam wayipeyāhk, (ewako 
e-itwestamawātamihk, kā-itisihoht). Kī-sipwehtew māka, mīna 
kī-kisīpekiw, ekosi pe itohtew e-pe-wāpit. 8 Wīciyiniwa māka, mīna 
kayahte kā-kī-wāpamācik e-mekwā-pakosihtwāyit, misi kī-itwewak, 
Namayew cī awa kā-kī-apit e-pakosihtwāt? 9 Ātiht māka kī-itwewak, 
Ewako awa; kotakak kī-itwewak, Ekosi isinākosiw. Māka wīya 
kī-itwew, Nīya ewako. 19 Omisi māka kī-itewak, Tānisi kā-isi- 
yohtenikāteki kiskīsikwa? !! Kī-naskwewasimew māka omisi 
e-kī-itwet, Ayisiyiniw Jesus kā-isiyihkāsot astiskiy kī-osihtāw, 
e-kī-siswāpinit māka, ekosi ni-kī-itik, Itohte Siloam wayipeyāhk, 
kisīpeki māka; ni-kī-itohtān māka e-kī-kisīpekiyān, ekosi ni-kī-wāpin. 
12 Ekosi māka kī-itewāk, Tānite eyāt? Omisi kī-itwew, Namawiya 
nikiskeyihten. 


Aniki Phariseewak Natawi-Kiskeyihtamwak 
Kīkway Kā-Ohci-Wāpiyit Anihi Nāpewa 

13 Kī-petamawewak māka Phariseewa anihi kayāhte ekā kā-ki- 
wāpiyit. 14 Ayiwepiwikīsikaw māka ekospī Jesus kā-kī-osihtāt asiskiy, 
mīna e-kī-yohtenamwāt oskīsikoyiwa. !5 Mīna māka Phariseewak 
kī-kakwecimewak, tānisi kā-kī-isi-wāpiyit. Omisi māka kī-itew, 
Kī-astāw asiskiy niskīsikēhk, ekosi ni-kī-kisīpekin, ni-kī-wāpin māka. 
16 Ekosi ātiht Phariseewak kī-itwewak, Awa ayisiyiniw namawiya 
Kisemanitēhk ohcīw, cikemā namawiya kanaweyihtam 
aywepiwikīsikaw. Kotakak kī-itwewak, Tānis! ayisiyiniw 
e-maci-isihcikeskit ke-kī-isi-kaskihtān kita tōtahk öhi mamāhtāwi 
isihcikewina? Pāpītos māka kī-ayiteyimewak. 17 Mīna māka misi 
itewak ekā kā-kī-wāpiyit ayisiyiniwa, Tānisi eteyimat kīya anima e-kī- 
yohtenamāsk kiskīsikwa? Omisi kī-itew, Okiskīwehikewiw. 18 Māka 
Jewak namawiya kī-tāpwehtamwak kā-itācimimiht ekā e-kī-wāpiyit, 
mīna e-kī-mīyimiht wāpiwin, pātima piko kā-natomācik onikihikoyiwa 
anihi kā-kī-mīyimiht wāpiwin. !9 Mīna kā-kakwecimācik e-itwecik, 
Ewako cī awa kikosisiwāw, kā-itweyek ekā e-kī-wāpit e-isi-nihtāwikit? 

Tānisi māka ekwa esi-wāpahtahk? 20 Onikihikwa 
kī-naskwewasimeyiwa ōmisi e-kī-itāyit, Nikiskeyihtenān nīyanān awa 
nikosisinān, ekā kā-kī-wāpit e-nihtāwikit. 2! Tānisi māka ekwa kā-isi- 
wāpit namawiya nikiskeyihtenān; āhpo awīnihi kā-kī-yohtenamiyit 
oskīsikwa, namawiya nikiskeyihtenān. Ekoyikohk kiseyātisiw, 
kakwecimihk, wīya kika-wīhtamākowāw. 22 Ekosi oma kā-itweyit 
onikihikwa, cikemā kī-kosteyiwa Jewa; wīya āsay Jewak 
kī-itasowewak, kīspin awiyak itweci ewako awa Christ, ekosi 
ke-wayawīwepiniht mawimoscikewikamikēhk ohci. 23 Ewako māka 
kā-ohci-itweyit onikihikwa, Ekoyikohk kiseyātisiw; kakwecimihk. 

24 Mīna māka kī-natomewak anihi nāpewa ekā kā-kī-wāpiyit, Omisi 
e-kī-itācik, Mi Kisemanitow nanāskomowin; nikiskeyihtenān awa 
ayisiyiniw e-maci-isihcikeskit. 25 Kī-naskwewasimew māka ōmisi 
e-kī-itāt, Kīspin meci-isthcikeskikwe, āhpo ekā, namawiya nikiskeyihten; 
peyak kīkway nikiskeyihten, ekā e-kī-wāpiyān, ekwa māka niwāpin. 
26 Ekosi māka mīna kī-itewak, Tānisi kā-ihtotāsk? Tānisi kā-is!- 
yohtenahk kiskīsikwa? 27 Kī-naskwewasimew māka, Āsay ki-kī- 
wīhtamātināwāw, māka namawiya ki-kī-natotenāwāw; tānehki mīna 
kā-wī-pehtamek? Kīstawāw cī kika-okiskinohamawākanimikowāw? 
28 Ekwa māka kā-kikāmācik e-itācik, Kīya kohkiskinohamawākanimik; 
nīyanān māka Moses nikiskinohamākonān. 29 Nikiskeyihtenān 
Kisemanitow e-kī-kitohtāt Mosesa; awa māka ayisiyiniw, namawiya 
nikiskeyihtenān ite wehcīht. 30 Ana māka ayisiyiniw 
kī-naskwewasimew ōmisi e-kī-itāt, Māmaskātikwan tāpwe oma, ekā 
e-kiskeyimāyek ite wehcīt eyiwehk māka e-kī-yohtenahk niskīsikwa. 
31 Kikiskeyihtenānaw ekā Kisemanitow e-natotawāt kā-macātisiyit; 
māka kīspin awiyak ayisiyiniw ayamihestawāci Kisemanitūwa, mīna 
tētahki ot-iteyihtamowiniyiw, ewako netotākot. 32 Aspin kā-pe- 
askiwahk namawīhkāc ohci pehtākwan awiyak ayisiyiniw kita 
yohtenamawāt oskīsikoyiwa kā-kī-isi-nihtāwikiyit ekā e-wāpiyit. 

33 Kīspin awa ayisiyiniw ekā Kisemanitohk ohcīt nama kīkway kita 
kī-tēotam. 34 Kī-naskwewasimewak māka ēmisi e-kī-itācik, Mitoni 
maci isiwepisiwinihk ki-kī-nihtāwikin, kikiskinohamāwinān cī māka 
nīyanān? Kī-wayawīwepinewak māka. 


Ahcāhkowi-Akowāstewin 

35 Jesus māka kī-pehtam e-kī-wayawīwepināyit; ispī māka kā- 
miskawāt, Omis! kī-itew, Kitāpweyeyimāw cī Kisemanitowikosisān? 
36 Kī-naskwewasimew māka ōmisi e-kī-itwet, Awīnāna, 
Tepeyihcikeyan, kita tāpweyeyimak? 37 Jesus māka ōmisi kī-itew, 
Ki-kī-wāpamāw, ewako māka awa kā-ayamihisk. 38 Omisi māka kī-itew, 
Tepeyihcikeyan, nitāpwehten. Ekosi e-kī-ocihcihkwanapīstawāt. 
39 Jesus māka ēmisi kī-itwew, Wiyasowāsiwewin ni-pe-ohc!-itohtān 
ēta askīhk, aniki māka, ekā kā-wāpicik kita wāpicik; aniki māka mīna 
kā-wāpicik kita ekā wāpicik. 40 Ātiht māka Phariseewa kā-wīcewācik 

e-pehtahkik ēhi itwewina, kī-itewak, Nīyanān cī mīna nama 
niwāpinān? $! Jesus māka ōmisi kī-itew, Kīspin ekā wāpiyek, 
namawiya kika-ayātāwāw macihitiwin; māka ekwa kit-itwanāwāw, 
niwāpinān; ekosi māka itakwan kimocihitiwiniwāw. 


Aspahākemowin Anima Okanawimāyatihkwew Ohci 
1 Tāpwe, tāpwe, kit-itināwāw, ana ekā kā-pīhtoket 

e-isi-iskwāhtemiwahk māyatihkokamik, māka pītos ita ohci 
kospātawici, ewako kimotisk mīna omaskatwesk. 2 Māka ana 
iskwāhtemihk kā-ohci-pīhtoket ewako okanawimāyatihkwew. 
3 Yohtenamak māka okanawiskwāhtawewa. Māyatikwa māka 
natotamiyiwa ot-itwewin; e-isiyihkāsoyit māka isi natomew tipiyaw 
omāyatihkoma, ekosi e-wayawītahāt. 4 Ispī māka weyawīpakitināci 
tipiyaw omāyatihkoma, nīkānotawew, ekosi māyatihkwa ati 
pimitisahok; wīya e-nisitohtākot. 5 Manitewa namawiya kita 
pimitisawewak, māka kita tapasihewak; wīya ekā e-nisitotawācik 
mānitewa. € Ewako ōma aspahākemowin Jesus kā-wawīhtamawāt; 
māka namawiya kī-nisitotawewak kīkway kā-isi-wawīhtamākocik. 


Jesus Ewako Omiyokanawimāyatihkwew 

7 Jesus māka mīna misi kī-itew, Tāpwe, tāpwe, kit-itināwāw, nīya 
ot-iskwāhtemiwāw māyatihkwak. 8 Kahkiyaw kā-kī-pe-itohtecik 
mwayes pe itohteyān kimotiskak mīna maskatweskak; māka 
māyatikwa namawiya kī-natotākwak. 9 Nīya iskwāhtem; kīspin nīya 
ohci awiyak ayisiyiniw pīhtokeci, ewako ke-pimātisit, kita itokew 
māka mīna kita wayawīw, kita miskam māka ke-mīcit. 19 Kimotisk 
namawiya pe itohtew, piko kita kimotit mīna kita nipatāket, mīna kita 
misiwanācihiwet; nīya māka ni-pe-itohtān kita ayācik pimātisiwin 
mīna māka kita weyoc1-ayācik. 

11 Nīya omiyo-kanawimāyatihkwew; omiyo-kanawimāyatihkwew 
mekiw opimātisiwin māyatihkwa ohci. 12 Māka kā-mohci- 
atoskestāket, ekā kā-okanawimāyatihkwewit, ekā kā-tipiyawewisit 
māyatihkwa, e-wāpamāt mahikana e-pāpatāyit, ekosi isi nakatew 
māyatihkwa e-tapasit: ekosi māka mahikan otihtinew, mīna 
siswetisawew māyatihkwa !3 Tapasiw, cikemā mohc1 atoskestākew 
ekosi namawiya tāpwe mitoneyimew māyatihkwa. !4 Nīya 
omiyokanawimāyatihkwew, nikiskeyimāwak nimāyatihkomak, mīna 
kī-kiskeyimikwak kā-ayāwakik, !5 tāpiskoc kā-isi-kiskeyimit 
Weyohtāwihk, ekosi nīsta kā-isi-kiskeyimak Weyohtāwihk: mīna 
nipakitinen nipimātisiwin māyatihkwak ohci. !6 Kotakak māka mīna 
māyatihkwak nit-ayāwāwak, ekā e-wīcihiwecik oma māyatihkokamik; 
ewakonik mīna nika-pesiwāwak, ekosi māka kita natotamwak 
nit-itwewin; kita peyakwan māka māyatihkokamik, mīna kita peyako 
okanawimāyatihkwew. 

17 Ewako māka wehci-sākihit Nohtāwiy, cīkemā e-pakitinamān 
nipimātisiwin, mīna māka kita otinamān. !8 Nama awiyak ayisiyiniw 
nimaskamik nīya tipiyaw nipakitinen. Nīit-ayān kaskihewisiwin kita 
pakitinamān, mīna nit-ayān kaskihewisiwin kāwi kita otinamān. 
Ewako ōma wiyasowewin kā-mīyit Nohtāwiy. 


19 Ekosi māka Jewak pāpītos kī-ayiteyimewak ōmisi e-kī-ayitweyit. 
20 Mihcet māka kī-itwewak, Ayāwew maci ahcāhkwa ekosi waninew; 
tānehki kā-natotawāyek? 2! Kotakak kī-itwewak, namawiya ewakoni 
ot-itwewina awiyak maci ahcāhkwa e-ayāwāūt. Kita kī cī 
yohtenamwew maci ahcāhk oskīsikoyiwa ekā kā-wāpiyit? 


Ātaweyimewak Jesusa 


22 Ekota māka Jerusalemihk mekwāc kanācihtawi wīkohtowin 
e-pipohk māka. 23 Ekosi Jesus kī-pimohtew kihci- 
mawimoscikewikamikēhk, Solomon opīhtawiskwāhtemihk. 24 Jewak 
māka kī-pe-wāskākāpawīstawewak, ōmisi e-kī-itācik, Tāniyikohk 
ke-wawaneyihtamihiyāhk? Kīspin kīya tiyāwiwane Christ mitoni 
wīhtamāwinān. 25 Jesus kī-naskwewasimew, Ki-kī-wīhtamātināwāw, 
māka namawiya ki-kī-tāpwehtenāwāw: anihi atoskewina kā-totamān 
Nohtāwiy ot-isiyihkāsowinihk nit-ācimikon. 26 Māka namawiya 
kitāpwehtenāwāw, cikemā namawiya kīyawāw nimāyatihkomak. 

27 Nimāyatihkomak natotamwak nit-itwewin, nikiskeyimāwak māka, 
ekosi nipimitisahokwak: 28 Nimīyāwak māka kākike pimātisiwin; 
ekosi namawīhkāc kita misiwanātisiwak, namawīhkāc mīna awiyak 
nika-kecicihcenik. 29 Nohtāwiy, kā-mīyit, māmaweyes kihcāyiwiw; 
nama awiyak ayisiyiniw kita kaskihtāw kita kecicihcenāt Nohtāwiya. 
30 Nīya mīna Nohtāwiy nipeyakonān. 


31 Jewak māka mīna kī-otinewak asiniya e-wī-pimwapiskawācik. 
32 Jesus kī-naskwewasimew, Mihcet miyo atoskewina ki-kī- 
wāpahtahitināwāw Nohtāwiy ohci; tānānihi atoskewina kā-wī-ohc1- 
pimwapiskahoyek? 33 Jewak kī-naskwewasimewak e-itwecik, 
Namawiya miyo atoskewin ki-wī-ohci-pimwapiskahotinān; māka 
pastāmowin ohci; cikemā kīya e-ayisiyinīwiyan, kiKisemanitēkāson. 
34 Jesus kī-naskwewasimew, Nama cī itasinahikātew 
kiwiyasowewiniwāhk, ni-kī-itwān, kimanitoūwināwāw? 35 Kīspin māka 
manitēwak kī-isiyihkātew anihi Kisemanitowa ot-itwewiniyiw 
kā-otihtikoyit (namawiya māka kita kī-pīkonikātek kihci 
masinahikewin), 36 kit-itimawāwāw cī Weyotahihk kā-kī-kanācihāt, 
mīna kā-kī-pe-isitisawāt ōta askīhk, kipastāmon; cikemā e-kī-itweyān, 
niKisemanitowikosisāniwin. 37 Kīspin ekā etotamowane ot-atoskewina 
nohtāwiy, ekāwiya tāpwehtawik. 38 Kīspin māka kā-itotamowane, āta 
ekā tāpwehtawiyeko, tāpwemok atoskewina; kita kiskeyihtamek, mīna 
kita tāpwehtamek, e-kikiskāwit Nohtāwiy, mīna nīya e-kikiskawak 

Notāwiy. 39 Mīna māka kī-natonamwak kita otinācik: māka 
kī-sipwehtew ekā e-kī-otinācik. 


40 Kī-itohtew māka mīna akāmihk Jordanihk, John nistam ita kā-kī- 
paptāsiwihiwet; ekote māka kī-ayāw. 4! Mihcet māka kī-pe-wayotitik, 
ēmisi e-kī-itweyit, John namawiya kī-mamāhtāwi-isihcikew; māka 
kahkiyaw John kā-kī-ayitācimāt ēhi ayisiyiniwa kī-tāpwew. 42 Mihcet 
māka ekota kī-tāpweyeyimik. 


Lazarus Nipiw 

1 Kī-ayāw māka peyak ayisiyiniw e-āhkosit, Lazarus 

e-isiyihkāsot, Bethany-ihk, ot-otenāwiwahk Mary mīna 
ociwāmiskwema Marthawa. 2 Ewakwāna Mary kā-kī-tamāskonāt 
kāTipeyihcikeyit tamāskowin ohci, mīna kā-kī-kāsisitewāt westakāya 
ohci, otawemāwa Lazarusa kā-āhkosiyit. 3 Otawemāwa māka 
kī-pe-isitisahamāk e-itweyit, Tepeyihcikeyan, mātika ana kā-sākihat 
āhkosiw. 4 Ispī māka Jesus piyehtahk, ēmisi kī-itwew, Oma āhkosiwin 
namawiya nipowiniwan, māka kita kisteyihtākohiht Kisemanitow, 
mīna Kisemanitow okosisa kita ohci kisteyihtākohiht. 5 Jesus māka 
kī-sākihew Marthawa, mīna ociwamiskwemiyiwa, mīna Lazarusa. 
6 ]spī māka kā-pehtahk e-āhkosiyit, ekota keyāpic nīso kīsikāw 
kī-ayāw ita anima kā-ayāt. 7 Mwestas iyikohk māka kī-itew 
okiskinohamawākana, māhti mīna itohtetāk Judeahihk. 
8 Okiskinohamawākana māka ēmisi itik, Rabbai, Jewak anohcike 
kī-natonamwak kita pimwapiskahoskik; kit-itohtān cī māka mīna 
ekote? 9 Jesus kī-naskwewasimew, Nama cī mitātaht nīsosāp tahto 
tipahikan peyak e-kīsikāk? Kīspin ayisiyiniw pimohteci e-kīsikāyik, 
namawiya pahkisin, cikemā wāpahtam kā-wāseyāk oma askiy. 
10 Māka kīspin ayisiyiniw pimohteci e-tipiskāyik, pahkisin, cikemā ekā 
e-kikiskākot wāseyāw. !! Ewakoni ōhi kā-ayitwet; ekwa mwestas 
kī-itwew, Kitohtemināw Lazarus nipāw; māka nit-itohtān, kita natawi 
koskonak. !2 Okiskinohamawākana māka kī-itweyiwa, 
Tepeyihcikeyan, kīspin nepākwe, kita miyo ayāw. 13 Ātawiya Jesus 
e-kī-nipiyit kā-itahk: māka wīyawāw e-āste-ayāyit e-nipāyit kā-itahk 
kī-iteyihtamwak. !4 Jesus māka Moses kī-wīhtamawew, Lazarus 
kī-nipiw; 15 Nimiyweyihten māka kīyawāw ohc1 ekā ekota 
e-kī-ayāyān, kita tāpwehtamek; eyiwehk māka natawāpamāētāk. 
16 Omisi māka Thomas (Nīsētew kā-isiyihkāsot) kī-itew wīci 
kiskinohamawākana, Kiyām kīstanān itohtetāk, kita wīci nipomāyahk. 


Jesus Ewako Owaniskūniwew 
Mīna Ana Kā-Mīyiwet Pimātisiwin 
17 ]spī māka Jesus tekosihk, pēti āsay new kīsikāwa e-kī- 
pimisiniyit nahinitowikamikēhk. !8 Kisiwak Jerusalemihk kī-ayāw 
Bethany, nānitaw nīso tipahaskān iyikohk. !9 Mihcet māka Jewak 

otawemāyiwa ohci. 20 Ekosi Martha, semāk e-pehtahk e-pe-takosiniyit 
Jesusa, kī-sipwehtew e-kī-natawi-nakiskawāt; Mary māka wīya 
keyāpic kī-ayapiw wāskāhikanihk. 2! Martha māka ōmisi kī-itew 
Jesusa, Tepeyihcikeyan, kīspin ēta kī-ayāyan, namawiya oka-kī-nipih 
nitawemāw. 22 Māka nikiskeyihtin, apocika keyāpic, piko kīkway 
kakwecimaci Kisemanitow, Kisemanitow kika-mīyik. 23 Jesus māka 
itew, Mīna kita waniskāw kitawemāw. 24 Martha māka ōmisi itew, 
Nikiskeyihten mīna kita waniskāt āpisisināniwiki iskwāyāc kīsikāki. 
25 Jesus māka ōmisi kī-itew, Nīya Oma āpisisinowin, mīna pimātisiwin; 
ana kā-tāpweyeyimit, āta kī-nipici, keyāpic kita pimātisiw. 26 Awiyak 
māka e-pimātisit tāpweyeyimici, nama wīhkāc kita nipiw. 
Kitāpwehten cī oma? 27 Omisi māka itew, Ehe, Tepeyihcikeyan. 
nitāpwehten kīya ewako okosisa Kisemanitow, kā-kī-wī-pe-itohtet ota 
askīhk. 


Jesus Mūtow 

28 Ispī māka misi kā-itāt, kī-ati-kīwew, e-kī-natomāt kīmoc 
ociwāmiskwema Marywa, e-itāt, Okiskinohamākew takosin 
kī-natomik māka. 29 Ispī māka oma kā-pehtahk, semāk kī-pasikow, 
e-kī-pe-nātāt māka. 30 Jesus māka nameskwa takosin otenāhk, māka 
ekota keyāpic kī-ayāw ita Marthawa kā-kī-nakiskākot. 3! Jewak māka 
Marywa e-ati-kisiskā-pasikoyit, e-ati-wayawīyit, kī-pimitisawewak, 
e-itwecik, Itohtew nahinitowikamikēhk e-nitawi-mātot ekota. 32 Ispī 
māka Mary tekosihk ita e-ayāyit Jesusa, e-wāpamāt māka, kī-ispayiho 
ositiyihk, ēmisi e-itāt, Tepeyihcikeyan, kīspin ota kī-ayāyan, 
namawiya oka-kī-nipih nitawemāw. 33 Įspī māka Jesus wiyāpamāt 
e-mātoyit, mīna Jewa kā-pe-wīcewāyit e-mātoyit, kī-mawimow 
ot-ahcāhkēhk, mīna kī-mikoskāteyihtam. 34 Ekosi kī-itwew, Tānite 
kā-pimisimāyek? Omisi māka kī-itewak, Tepeyihcikeyan, pe wāpahta. 
35 Jesus kī-mātow. 36 Omisi māka kī-itwewak Jewak, Cīst, kā-ispīhci- 
sākihāt! 37 Ātiht māka kī-itwewak, nama cī awa nāpew 
kā-yohtenamwāt oskīsikoyiwa ekā kā-wāpiyit, oka-kī-kaskihtā ēhi 
nāpewa ekā kita nipiyit? 


Āpisisiw Lazarus 

38 Jesus māka mīna e-mawimot pīhci, kī-pe-takosin. Kī-watiwiw 
māka, mīna asiniy nahinitowikamikēhk kipapiw. 39 Jesus kī-itwew, 
Ohpime ayihk asiniy. Martha māka, otawemāwa kā-kī-nipiyit, misi 
kī-itew, Tepeyihcikeyan, āsay wīhcekanotoke; cikemā āsay newo 
kīsikāw kī-nipiw. 49 Jesus māka ēmisi kī-itew, Nama cī ki-kī-ititin 
kīspin tāpwehtamani, kita wāpahtaman Kisemanitow 
okisteyihtākosiwin? 4! Kī-tawinewak māka asiniya. Jesus māka 
ispimihk e-itāpik kī-itwew, Nohtā, kinanāskomitin e-kī-pehtawiyan. 
42 Nikiskeyihten māka mosāk e-pehtawiyan; māka ēki 

kā-pimikāpawicik ēta, kā-ohci-itweyān, kita tāpwehtahkik kīya 
e-kī-pe-isitisahoyan. 43 Ispī māka ēmisi kā-itwet, kī-tepwew, 
e-kisiwet, Lazarus, Pe wayawi. 44 Ana māka kā-kī-nipit kī-pe- 
wayawīw, e-wewekapisot ocicihk mīna ositihk nahinitowi 
wewekinikana ohci; mīna e-kī-ākoyāpahpisot wāpiskekinoyiw. 
Jesus māka ūmisi itew, Āpahohk, mīna pakitinihk. 


E-Wayesi-Pakitiniht Jesus 
(Matthew 26.1-5; Mark 14.1-2; Luke 22.1-2) 


45 Mihcet māka Jewak kā-kī-pe-natawāpamācik Marywa, 
e-kī-wāpahtahkik kā-kī-ayisihcikeyit Jesusa, kī-tāpweyeyimewak. 
46 Māka ātiht kī-sipwehtewak e-kī-natawāpamācik Phariseewa, 
e-kī-wīhtamawācik māka kā-kī-ayisihcikeyit. 


47 Kihci-mawimoscikewiyiniwak māka, mīna Phariseewak, 
kī-māwacihitowak kita wiyasowecik ōmisi e-itwecik, Tānisi 
ke-itotamahk? Cikemā awa ayisiyiniw itoūtam mihcet mamāhtāwi 
isihcikewina. 48 Kīspin Omisi isi ekā nānitaw itotawāyahki, kahkiyaw 
ayisiyiniwa kita tāpweyeyimik; ekosi Romanak kika-pe- 
maskamikonāwak kit-askinaw mīna kipiskihtaskānesiwininaw. 

49 Peyak māka Caiaphas e-isiyihkāsot, e-māwaci-kihci- 
mawimoscikewiyinīwit ewakw' ānima e-askiwahk, misi Kī-itew, 
Namawāc kīkway kikiskeyihtenāwāw, 59 āhpo namawiya 
kimāmitoneyihtenāwāw, e-ispayihikoyek peyak ayisiyiniw kita 
nipostamawāūt ayisiyiniwa, ekā māka kahkiyaw ayisiyiniwak kita 
misiwanātisicik. 5! Namawiya māka wīya sehke ōmisi kā-itwet; māka 
e-mawaci-kihci-mawimoscikewiyinīwit ewakw' ānima e-askiwahk, 
kī-kiskīwehikew Jesus kita nipostamawāt ewakoni ayisiyiniwa. 

52 Namawiya māka piko ewakoni ayisiyinīwa, māka mīna kita 
mawacihāt kā-sisweskāyit māmawi Kisemanitow ot-awāsimisa. 

53 Ewako māka e-kīsikāk ohci kī-wiyasowewak kita nipahācik. 


54 Jesus māka namawīhkāc mīna mosis kī-papāmohtew ita e-ayāyit 
Jewa; māka kī-itohtew anita askīhk kisiwāk pikwataskamikāhk, otenaw 
Ephraim e-isiyihkātek, ekote māka kī-wīcewew okiskinohamawākana. 
55 Omayāskotāto-wīkohtowiniwāw māka Jewak āsay kekāt 
otihcipayiyiw; mihcet māka papāmi ita ohci kī-pe-itohtewak 
Jerusalemihk e-kī-itohtecik mwayes otihcipayik mayāskotāto- 
wīkohtowin, kita pehkihisocik. 56 Kī-nanatonawewak māka Jesusa, 
ēmisi e-kī-ayititocik, e-nanīpawicik kihci-mawimoscikewikamikēhk, 
Tānisi kīyawāw eteyihtamek, namawiya cī kita wī-pe-itohtew 
wīkohtowinihk? 57 Ekwa māka kihci-mawimoscikewiyiniwak mīna 
Phariseewak kī-itasowewak, kīspin awiyak ayisiyiniwa kiskeyihtamiyit 
ita e-ayāt, kita kiskiyihtamohiweyit kita kī-otinācik. 

Jesus E-Tūmisitenāt Bethany-ihk 
(Matthew 26.6-13; Mark 14.3-9) 


1 Ekosi Jesus nikotwāso kīsikāw mwayes e-otihcipayik 

mayāskotāto-wīkohtowin kī-pe-itohtew Bethany-ihk, ita 
e-ayāyit Lazarusa kā-kī-nipiyit, anihi kā-kī-waniskānāt. 2 Ekota māka 
kī-osihtamawewak tipiskinekwewin, Martha māka kī-pamihiwew; 
Lazarus māka ewako peyak kā-wītapimāt e-mīcisocik. 3 Mary māka 
kī-otinam peyakosikwan tamāskowin spikenard, nāspic e-ākwakiteyik, 
e-kī-tūmisitenāt māka Jesusa, mīna e-kī-kāsisitewāt westakāya ohci; 
kī-tepimākwan māka tamāskowin wāskāhikanihk. % Omisi māka 
itweyiwa peyak okiskinohamawākana, Judas Iscariot, Simon okosisa, 
anihi ke-misimikot, 5 Tānehki ekā oma tamāskowin kā-kī- 
atāwākaniwahk nistwāw mitātomitanaw sēniyāwāpiskosak ohci, kita 
kī-mīyitwāpan māka ketimākisicik? 6 Ewako oma kī-itwew, 
Namawiya e-mitoneyimāt ketimākisiyit; māka e-kimotiskit, mīna 
e-ayāt miwatiyiw, otinam māka ekota kā-asiwatāwiht. 7 Omisi māka 
Jesus kī-itew, Ekā tōtāhk: anima e-kīsikāk ita ke-nahinikawiyān oma 
ohci itētam. 8 Kākike kī-wīci-ayāmikowāwak ketimakisicik; māka 
nīya namawiya kākike kit-ayāwināwāw. 


Kihci-Mawimoscikewiyiniwak Wī-Nipahāwak Lazarusa 
9 Waniyaw māka ayisiyiniwak aniki Jewak kī-kiskeyihtamwak ita 
e-ayāyit; kī-pe-itohtewak mīna namawiya piko Jesusa ohci, māka kita 
wāpamācik Lazarusa asici, kā-kī-waniskānāyit nipowinihk ohci. 
10 Māka kihci-mawimoscikewiyiniwak kī-itasowewak Lazarusa asici 
kita nipahācik. !! Cikemā wīya ohci mihcet Jewak kī-sipwehtewak, 
mīna kī-tāpweyeyimewa Jesusa. 


Jesus E-Pīhtoket Jerusalemihk E-Māmicimikot 
(Matthew 21.l-11; Mark 11.l-11; Luke 19.28-40) 

12 Kā-ati-wāpahk mihcet ayisiyiniwak kā-kī-pe-itohtecik 
wīkohtowinihk, ispī kā-pehtahkik Jesusa e-pe-itohteyit Jerusalemihk, 
13 kī-otinamwak nīpiya Palm mistikēhk ohci, e-kī-sipwehtecik, 
e-kī-natawi-nakiskawācik, e-isi-tepwecik, Hosanna! Saweyihtākosiw 
Israel okihci-okimāma kā-pe-itohtet kāTipeyihciket owīhowinihk. 

14 Jesus māka, ispī kā-miskawāt sūsēwimistātimosisa, kī-tetapiw; 
kā-itasinahikātek, 15 Ekāwiya astāsi, kīya otānisa Zion; wāpam, 
kikihcēkimām pe takosin, e-tetapit sosowimistātimosisa. 16 Ewakoni 
ēhi namawiya semāk kī-nisitotamiyiwa okiskinohamawākana; māka 
ispī Jesus kā-kisteyihtākohiht ekwa kiskisopayiwak ōmisiī 
e-itasinahikāteyik, mīna ēmisi e-kī-ayitotawācik. !7 Ayisiyiniwak 
māka kā-wīcewācik ispī kā-natomāyit Lazarusa nahinitowikamikohk 
ohci, e-waniskānāyit nipowinihk ohci, kī-ācimowak. 18 Ewako māka 
ohci ayisiyiniwak kā-pe-nakiskawācik, cikemā e-kī-pehtahkik 
e-kī-totamiyik ēma mamāhtāwi isihcikewin. 19 Phariseeyak māka 

kī-ayitwewak wīyawāw, kiwāpahtenāwāw e-isi-ekā kīkway 
sākocihtāyek? Cīst, kahkiyaw askiy pimitisahok. 


Ātiht Greek Ayisiyiniwak Natawāpamewak Jesusa 

20 Ātiht, māka ekota Greek ayisiyiniwak kī-ayāwak, e-kī- 
pe-itohtecik kita ayamihācik e-wīkohtohk. 2! Ewakonik kī-pe-nātewak 
Philipa, Bethsaida Galilee askīhk kā-ohcīt, kī-nataweyimewak māka 
e-itwecik, Okimāw, ni-wī-wāpamānān Jesus. 22 Philip pe itohtew 
e-wīhtamawāt Andrewa; ekosi māka Andrew mīna Philip 
wīhtamawewak Jesusa. 23 Jesus māka kī-naskwewasimew, ōmisi 
e-itāt, Āsay isa otihcipayiw tipahikan iyinīwikosisān kita 
kisteyihtākohiht. 24 Tāpwe, tāpwe, kit-itināwāw, kīspin ekā 
peyakomin pahkwesikanikan pahkisihk askīhk mīna nipomakaki 
peyako ayāw; māka kīspin nipomakaki mistahi nihtāwikicikemakan. 
25 Ana kā-sākihtāt opimātisiwin kita wanitāw; ana māka 
kā-pakwātahk opimātisiwin ēta askīhk, kita kanaweyihtam kākike 
pimātisiwinihk isi. 26 Kīspin awiyak ayisiyiniw atoskestawici, kiyām 
nika-pimitisahok; ite māka e-ayāyān, ekote wīsta ke-ayāt 
nit-atoskeyākan; kīspin awiyak ayisiyiniw atoskestawici, ewakwāni 
Nohtāwiy ke-kisteyimāt. 


Jesus Nīkānīwīhtam Tānisi Ke-Nipit 

27 Anohc māka nit-ahcāhk mikoskāteyihtam; tānist māka 
ke-itweyān? Nēhtā paspihin oma kā-ispayik tipahikan, māka ewako 
kā-pe-ohci-itohteyān Oma kā-ispayik tipahikan. 28 Nohtā, 
kisteyihtākotā kiwīhowin. Kihcikīsikēhk māka kī-pe-ohcipayiw 
itwewin, Omisi e-itwemakahk, Asay ni-kī-pe-kisteyihtākotān, mīna 
māka nika-kisteyihtākotān. 29 Ayisiyiniwak māka ekota kā-nīpawicik, 
e-pehtahkik, ēmisi kī-itwewak, Piyesiwak kitowak; kotakak 
kī-itwewak, Okīsikōwa e-kitotikot. 30 Jesus māka kī-naskwewasimew, 
ēmisi e-kī-itwet. Oma itwewin namawiya nīya ohci pāpayiw, māka 
kīyawāw ohci. 3! Ekwa kita wiyasowātamihk oma askiy; ekwa 
ke-wayawīwepiniht kā-okimākatahk ēma askiy. 32 Nīya māka, kīspin 
ēta askīhk ohci opinikawiyāni, kahkiyaw ayisiyiniwak nika- 
otāpekinamāson. 33 Oma māka kī-itwew e-kiskinawāci-wīhtahk 
ke-isi-nipit. 34 Ayisiyiniwak māka kī-naskwewasimewak, 
Ni-kī-pehtenān wiyasowewinihk ohci Christ kākike e-itāt; tānehki 
māka kīya wehci-itweyan, iyinīwikosisān kita opināw? Awīnāna 
iyinīwikosisān? 35 Jesus māka kī-itew, Keyāpic aciyaw wāstew 
ki-wīci-ayāmikonawāw. Pimohtek mekwāc e-ayāyek wāstew, ekā 
wanitipiskāw kita akwaniskākoyek; cikemā ana wanitipiskāk 
kā-pimohtek namawiya kiskeyihtam ite e-itohtet. 56 Mekwāc e-ayāyek 
wāstew, tāpwehtamok wāstew, kita ot-awāsimisimikoyek wāstew. 

Mēya Tāpweyeyimewak Jesusa 


Ewakoni ēhi kā-ayitwet Jesus, ati sipwehtew, e-kī-kāsostawāt. 
37 Māka āta mihcet mamāhtāwi isihcikewina e-kī-ayitēotahk 
e-wāpamikot, keyāpic namawiya kī-tāpwewakeyimik: 38 Kita 
tipipayiyik ot-itwewin Isaiah okiskīwehikew, kā-kī-itwet, 


Tepeyihcikeyan, awīna kā-tāpwehtahk nit-ācimowininān? 
Mīna awīna kā-kiskeyihtamohiht kāTipeyihciket ospiton? 


39 Ewako māka ekā kā-kī-ohci-tāpwehtahkik, cikemā Isaiah mīna 

kī-itwew, 
40 Kī-kaketwāpinew mīna kī-maskawītawew otehiyiwa; 
ekā kita wāpimakaniyiki oskīsikowāwa, 
āhpo ekā kita nisitotamomākaniyiki otehiwāwa, 
ekā kita kī-kweskicik, 
ekosi kita kī-iyinīkāhakik. 

41 Ewakoni ēhi kī-itwew Isaiah, ispī kā-kī-wāpahtamwāt 
okisteyihtākosiwiniytw, ekosi kā-kī-ācimāt. 42 Eyiwehk māka āhpo 
wiyasowewiyiniwak kī-tāpwewakeyimewak māka Phariseeya ohci 
namawiya kī-wīhtamwak, ekā kita wayawīwepinikocik 
mawimoscikewikamikēhk ohci. 43 Cikemā awasime kī-sākihtāwak 
okisteyihtākohiwewiniyiw ayisiyiniwa, ispīhc 
okisteyihtākohiwewiniyiw Kisemanitēwa. 


Awiya Ekā Kā-Tāpwehtahk 
Ke-Wiyasowātikot Jesus Ot-Itwewina Ohci 

44 Jesus kī-tepwew, e-itwet, Ana kā-tāpweyeyimit, namawiya nīya 
nitāpweyeyimik, māka kā-pe-isitisahoyit. 45 Mīna ana kā-wāpamit 
wāpamew kā-kī-pe-isitisahoyit. 46 Ni-pe-wāsesken ōma askiy, awiya 
māka ke-tāpweyeyimikwe, namawiya wanitipiskāhk kita ayāw. 
47 Kīspin awiyak ayisiyiniw pehtahki nit-itwewina, ekā māka 
kanaweyihtahki namawiya niwiyasowātaw; cikemā namawiya 
ni-pe-itohtān kita wiyasowātamān askiy, māka kita pimācihtāyān 
askiy. 48 Ana iyātaweyimit, mīna ekā wetinahk nit-itwewina, itāyiwa 
peyak kā-wiyasowātikot; itwewina kā-kī-itweyān, ewakoni 
ke-wiyasowātikot iskwāyāc kīsikāki. 49 Cikemā namawiya nīya ohci 
kā-pīkiskweyān; māka Weyohtāwihk kā-pe-isitisahot, wīya 
ni-kī-mīyik wiyasowewin, ke-ayitweyān, mīna ke-isi-pīkiskweyān. 
50 Nikiskeyihten māka wiyasowewin ewako kākike pimātisiwin; ekosi 
anihi kā-pīkiskweyān, Weyohtāwihk kā-kī-isit, ekos! esi-pīkiskweyān. 


Jesus Kisipekisitew Okiskinohamawākana 


1 3% Mwayes māka e-otihcipayik mayāskotāto wīkohtowin, Jesus 
e-kiskeyihtahk āsay e-otihcipayiyik otipahikan ita kita nakatahk 
ēma askiy, kita nātāt Weyohtāwihk, e-kī-sākihāt kā-ayāwāt ēta askīhk 

kā-ayayit, kī-sākihew pīyis e-pūni-wīcewāt. 2 Mekwāc māka e-tipiski- 
mīcisocik, āsay e-kī-astāt macāya otehiyihk Judas Iscariota, Simon 
okosisa, kita misimāyit; 3 Jesus e-kiskeyihtahk kahkiyaw kīkway 
e-kī-mīyikot ocihcīhk Weyohtāwihk, mīna Kisemanitēhk e-kī-pe-ohcīt, 
mīna e-nātāt Kisemanitūwa; 4 Tipiski mīcisowinihk kī-ohci-pasikow, 
e-kī-ketasāket, ekosi kī-otinam kāsikwaniyiw, e-kī-pakwatehototahk. 

5 Ekwa māka kī-sīkinam nipiyiw oyākanihk, ekosi e-kī-kisīpekinamwāt 
ositiyiwa okiskinohamawākana, mīna e-kī-kāsisitewāt kāsikwaniyiw 
ohci kā-kī-pakwatehototahk. 6 Ekosi kī-pe-nātew Simon Petera. Peter 
māka kī-itew, Tepeyihcikeyam, kika-kīsipekisitenin cī nīya? 7 Jesus 
kī-naskwewasimew, ēmisi e-kī-itat, Anima kā-tūtamān anohc 
namawiya kikiskeyihten: māka pātimā kika-kiskeyihten. 8 Peter 
ōmisi itew, Namawīhkāēc nīya kika-kisīpekisitenin. Jesus 
kī-naskwewasimew, Kīspin ekā kisīpekinitani, namawiya nānitaw ita 
kowīcewākanimin. 9 Simon Peter ēmisi itew, Tepeyihcikeyan, 
namawiya piko nisita, māka mīna nicihciya, mīna nistikwan. 10 Jesus 
ēmisi itew, Ana kā-kī-kisīpekit namawiya nataweyihtam kita kisīpekit 
piko osita, māka misiwe pehkisiw; ekosi kī-pehkisināwāw māka 
namawiya kahkiyaw. !! Cikemā kī-kiskeyimew anihi ke-misimikot; 
ewako māka kā-ohci-itwet, Namawiya kahkiyaw kipehkisināwāw. 

12 Kā-pēni-kīsipekisitenāt māka, mīna kā-otinahk oskotākay, mīna 
kā-apit, omisi kī-itew, Kikiskeyihtenāwāw cī oma kā-kī-ayitētatakok? 
13 Okiskinohamākew mīna Tepeyihciket kit-isiyihkāsināwāw: 
kwayask māka kit-itwanāwāw; cikemā okotowi nīya. !4 Kīspin māka 
nīya kāTipeyihciket mīna okiskinohamākew e-kī-kisīpekisitenitakok; 
kīstawāw kika-kisīpekisitenitotawāw. !5 Cikemā ki-kī-mīyitināwāw 
ke-kiskinawāpahtamek, kita ayitotātoyek kā-kī-ayitotātakok, 

16 Tāpwe, tāpwe, kit-itināwāw, atoskeyākan namawiya awasime 
iteyihtākosiw ispīhc ot-okimāma; mīna kā-pe-isitisahoht ispīhc kā-pe- 
isitisahokot. 17 Kīspin kiskeyihtameko ēhi, kisaweyihtākosināwāw 
kīspin itotameko. !8 Namawiya kahkiyaw kit-itināwāw; 
nikiskeyimāwak aniki kā-kī-waweyeyimakik. Māka kita tipipayik 
masinahikewin, kā-wīci-mīcisomit pahkwesikana ni-kī-opinamāk 
otohtan. 19 Anohc ohci, kiwīhtamatināwāw mwayes otihcipayik, ispī 
otihcipayiki, kita tāpwehtamek nīya e-awiyān. 20 Tāpwe, tāpwe, 
kit-itināwāw, ana wetināt awiya kā-isitisahomak nīya nētinik; mīna 
ana wetinit otinew kā-pe-isitisahoytt. 


Jesus Nīkāni-Wīhtam Kita Wayesi-Pakitinikot 
(Matthew 26.20-25; Mark 14.17-21; Luke 22.21-23) 


21 [spī māka Jesus ēma kā-itwet, kī-mikoskāteyihtam ot-ahcāhkēhk, 
ekosi kī-wīhtam, ēmisi e-itwet, Tāpwe, tāpwe, kit-itināwāw, peyak Oma 
kā-itasiyek nika-wayesi-pakitinik. 22 Kiskinohamawākanak māka 
kī-kakanawāpahtowak, e-wawaneyihtahkik aweyiwa kā-itāyit. 

23 Kī-asosimoyiwa māka Jesus waskikānihk peyak okiskinohamawākana, 

Jesus kā-sākihāt. 24 Simon Peter māka kī-itinikestawew, kita 
kakwecimāyit aweyiwa kā-itayit. 25 Ana māka kā-asosimot Jesusa 
waskikāniyihk ēmisi itew, Tepeyihcikeyan. Awīnāna? 26 Jesus 
kī-naskwewasimew, Ewako ana ke-mīyak aspacikaniyiw kī-kitānamwaki. 
Ispī māka kā-kitānahk aspacikaniyiw, kī-mīyew Judas Iscariota, Simon 
okosisa. 27 Kā-pēni-mīcit aspacikaniyiw kī-pīhciyaweskak Satana. 
Jesus māka ēmisi kī-itew, Kā-wī-itotaman, kīyipi itēta. 28 Nama māka 
awiya kā-wītapimikot mīcisowināhtikēhk kiskeyihtamiyiwa kīkway 
kā-ohci-itāt. 29 Ātiht māka ēmisi kī-iteyihtamwak, cikemā Judas e-ayāt 
miwatiyiw, Jesus e-kī-itat, Atāwe ke-apacihtāyahk wīkohtowinihk; 
āhpo, kīkway kita mīyāt okitimākisiwa. 30 Wīya māka ispī kā-otinahk 
aspacikaniyiw, ekosi semāk kī-ati-wayawīw; āsay māka e-tipiskāk. 


Anima Oski Wiyasowewin 

31 Ispī māka kā-ati-wayawīyit, Jesus kī-itwew, Ekwa isa 
iyinīwikosisān kisteyihtākohāw, mīna Kisemanitow kisteyihtākohāw 
wīya ohci. 32 Ekosi Kisemanitow kita kisteyihtākohew kīkī wīya mīna 
semāk kita kisteyihtākohew. 33 Apistawāsisitik, keyāpic aciyaw 
kiwīcewitināwāw. Kika-nanatonawināwāw; mwehci kā-kī-itahkik 
Jewak, ite etohteyān, namawiya kika-kī-pe-itohtānāwāw; ekosi mīna 
anohc kīyawāw etitakok. 34 Oski wiyasowewin kimīyitināwāw; kita 
sākihitoyek; kā-kī-isi-sākihitakok, ekosi mīna kīyawāw kita isi 
sākihitoyek. 35 Ewako māka kahkiyaw ayisiyiniwak ke-ohci- 
kiskeyimitekok e-okiskinohamawākanimitakok, kīspin sākihitoyeko. 


Jesus Nīkāni-Wīhtam Kita Ātaweyimikot Petera 
(Matthew 26.31-35; Mark 14.27-31; Luke 22.31-34) 

36 Simon Peter ēmisi itew, Tepeyihcikeyan, tānite etohteyan? Jesus 
māka naskwewasimew, Ite etohteyān, namawiya anohc kika-kī- 
pimitisahon; māka kika-pimitisahon pātima. 37 Peter Omisi itew, 
Tepeyihcikeyan, tānehki ekā ke-kī-pimitisahotān anohc? Nika- 
pakitinen nipimātisiwin kīya ohci. 38 Jesus māka naskwewasimew, 

39 Kika-pakitinen cī kipimātisiwin nīya ohci? Tāpwe, tāpwe, kit-itin, 
pakahākwān namawiya kita pehtākosiw, tytkohk nistwāw 
ke-ānwehtawiyan. 


Jesus EFwako Meskanāw Kā-Itamohk Ohtāwimaw [Isi 


1 4 Ekāwiya kita mikoskāteyihtamūmakan kitehiwāw; 
kitāpwehtawāwaw Kisemanitow, nīya mīna tāpwehtawik. 

2 Nohtāwiy owāskāhikanihk mihcet ayāwa itāwina; kīspin ekā 

ekosi ikihk kika-kī-wīhtamātitawāw. Cikemā kī-natawi- 

kwayācihtamātināwāw ite kita ayāyek. 3 Kīspin māka natawi 

kwayācihtamātakwāwi ite kita ayāyek, kāwi mīna nika-pe-itohtān, 

ekosi kika-otinitināwāw nīya tipiyaw; ita māka e-ayāyān, ekota 

kīstawāw kita ayāyek. + Ite māka etohteyan kikiskeyihtenāwāw, mīna 

meskanāw kikiskeyihtenāwāw. 5 Thomas māka ēmis! itew, 

Tepeyihcikeyan, namawiya nikiskeyihtenān ite etohteyan; tānisi māka 
ke-kī-isi-kiskeyihtamāhk meskanāw? 6 Jesus ēmisi itew, Nīya 
meskanāw, mīna tāpwewin, mīna pimātisiwin; namawiya awiyak kita 
kī-pe-nātew Weyohtāwihk, piko nīya ohci. 

7 Kīspin kī-kiskeyimiyek, kika-kī-kiskeyimātawāw Nohtāwiy mīna: 
māka ekwa kikiskeyimāwāw, mīna ki-kī-wāpamāwāw. 8 Philip māka 
ēmisi itew, Tepeyihcikeyan, wāpahtihinān Weyohtāwihk, ekosi 
ke-naheyihtamāhk. 9 Jesus omisi itew, Kayās kēhci-wīcewitināwāw, 
nameskwa cī māka kikiskeyimin Philip? Ana kā-kī-wāpamit 
kī-wāpamew Weyohtāwihk; kīkway māka wehci-itweyan, 
wāpahtihinān Weyohāwihk? 10 Nama cī kitāpwehten e-kikiskawak 
Weyohtāwihk, mīna Weyohtāwihk e-kikiskawit? Itwewina 
kā-ititakok, namawiya tipiyaw nit-itwān, māka Weyohtāwihk 
kā-kikiskawit, wīya itotam ot-atoskewina. !! Tāpwehtawik 
e-kikiskawak Weyohtāwihk, mīna Weyohtāwihk e-kikiskawit; āhpo 
tāpwehtawik atoskewina ohci. !2 Tāpwe, tāpwe, kit-itināwāw, ana 
kā-tāpweyeyimit, atoskewina kā-totamān ekosi wīsta ke-tētahk; 
awasime kihci atoskewina kita itētam ispīhc hi; cikemā e-nātak 
nohtāwiy. 13 Piko kīkway māka ke-natotamawekwe niwīhowinihk, 
ewako ke-tētamān, Okosisimāwa kita kisteyihtākohikot Weyohtāwihk. 
14 Kīspin kīkway ke-natotamawekwe niwīhowinihk, ekosi ke-totamān. 


Nohtāwiy Kika-Mīyikowāw KāKanātisit Ahcāhk, Itew Jesus 

15 Kīspin kisākihināwāw, kanaweyihtamok niwiyasowewina. 
16 Nika-ayamihestawāw māka Weyohtāwihk, ekosi kika-mīyikowāw 
kotaka omiyotehehiwewa, kākike kita wīcewikoyek. 17 Ana oti 
tāpwewini ahcāhk: ekā ke-kī-mīyihcik askīhk eyācik, cikemā 
namawiya wāpamewak, āhpo namawiya kiskeyimewak: māka 
kīyawāw kikiskeyimāwāw; cikemā kiwīcewikowāw, mīna 
kika-kikiskākowāw. 18 Namawiya kiwāteyimowinihk 
kika-nakatitināwāw: mīna kika-pe-nātitināwāw. 19 Keyāpic aciyaw, 
ekosi namawīhkāc mīna askīhk eyācik nika-wāpamikwak; māka 
kiwāpamināwāw kīyawāw: cikemā e-pimātisiyān, kīyawāw mīna 
kika-pimātisināwāw. 29 Ewako māka kīsikāki kika-kiskeyihtenāwāw 
e-kikiskawak Nohtāwiy, mīna kīyawāw e-kikiskawiyek, mīna nīya 
e-kikiskātakok. 2! Ana kā-ayāt niwiyasowewina, mīna 
kā-kanaweyihtahk, ewako siyākihit: ana māka siyākihit kita sākihik 
Nohtāwiya, mīna nīya nika-sākihaw, mīna nika-nēkohisostawāw. 
22 Judas māka ēmisi itew, namawiya Iscariot, Tepeyihcikeyan, tānisi 
ke-isi-nēūkohisostawiyahk ekosi ekā kita nēkosiyan askīhk? 23 Jesus 
māka kī-naskwewasimew ēmisi e-kī-itāt, Kīspin ayisiyiniw sākihiīci, 
kita kanaweyihtam nit-itwewina: Nohtāwiy māka kita sākihew, ekosi 
nika-pe-nātānān kita wīci-ayāmāyāhk. 24 Ana māka ekā kā-sākihit 
namawiya kanaweyihtam nit-itwewina: ekosi itwewin kā-pehtamek 
namayew nīya nit-itwewin, māka Weyohtāwihk kā-kī-pe-isitisahot. 

25 Ewakoni ēhi kā-wawīhtamātakok, e-mekwā-wīcewitakok. 
26 Omiyotehehiwew māka, kāKanātisit Ahcāhk oti ke-pe-isitisawāt 
Weyohtāwihk kahkiyaw kīkway kika-kiskinohamākowāw, mīna 
kahkiyaw kīkway kika-miskawāsohikowāw, kā-kī-ayititakok. 
27 Peyahtakeyimowin kinakatamātināwāw, nipeyahtakeyimowin 
kimīyitināwāw; namawiya kā-isi-mekīmakahk askiy kit-is1- 
mīyitināwāw. Ekāwiya kita mikoskāteyihtamomakan, kitehiwāw, 
ekāwiya mīna kita astāsīmakan. 28 Ki-kī-pehtenāwāw kā-kī-ititakok, 
nisipwehtān, mīna māka kika-pe-nātitinawāw. Kīspin sākihiyek, 
kika-miyawātetāwāw, cikemā ni-kī-itwan, ninātaw Weyohtāwihk: 
wīya Nohtāwiy awasime iteyihtākosiw iyikohk nīya. 29 Āsay māka 
ki-kī-wīhtamātināwāw mwayes e-otihcipayik, ispī otihcipayiki, kita 
tāpwehtamek. 39 Namawiya ekwa mistahi kika-ayamihitināwāw: 
cikemā kā-okimākatahk oma askiy pe takosin, namawiya māka 
kīkway ayāw nīya e-kikiskākowak. 3! Māka askīhk kita 
kiskeyihtākwahk e-sākihak Weyohtāwihk; mīna kā-kī-isi-mīyit 
wiyasowewin Weyohtāwihk, ekosi mwehci etūtamān. Pasikok, ekwa 
sipwehtetāk. 


Jesus Tāpwe Sūminātihk Ketamiht 


1 A Nīya ewako tāpwe sōmināhtik, māka Nohtāwiy ewako 
kistikewiyinīwiw. 2 Tahto e-pasketihkwanakisiyān ekā 
kā-mīnisiwahk otinam; tahto māka kā-mīnisiwahk, pehkihtāw, 
awasime kita mīnisiwaniyik. 3 Ekwa kī-pehkisināwāw itwewin ohci 
kā-kī-ayititakok. 4 Kikiskawik nīya ekosi nīya kika-kikiskātināwāw. 
Mwehci ekā ke-kī-isi-mīnisiwahk e-pasketikwanakisit somināhtik, 
kīspin ekā sakamohayāki sēmināhtikēhk, ekosi mīna kīyawāw 
namawiya kika-mīnisiwināwāw, kīspin ekā kikiskawiyeko. 

5 Nīya somināhtik, kīyawāw māka e-pasketikwanakisiyān. Ana isa 
kā-kikiskawit, mīna nīya kā-kikiskawak, ewako mistahi mīnisiwiw: 
cikemā ekā wīcewiyeko nama kīkway kika-kī-totenāwāw. 6 Kīspin ekā 
ayisiyiniw kikiskawici, kita wepināw tāpiskoc watihkwan kā-isi- 
wepinikātek, ekosi e-pāstek; ekosi ayisiyiniwak mawasakonamwak, 
mīna macostewepinamwak, ekosi kisitewa. 7 Kīspin kikiskawiyeko, 
mīna nit-itwewina kikiskākoyeko, piko kīkway ke-natotamawekwe, 
ekosi ke-totamākawiyek. 8 Ekota māka ēma kesteyihtākohiht 
Nohtāwiy mistahi kita mīnisiwiyek; ekosi māka kika- 
okiskinohamawākanimitināwāw. 9 Kā-isi-sākihit Weyohtāwihk, ekosi 
nīsta kā-isi-sākihitakok; ayāk māka tahki nisākihiwewinihk. 10 Kīspin 
kanaweyihtameko niwiyasowewina, kika-ayānāwāw 
nisākihiwewinihk; mweci kā-isi-kanaweyihtamwak Nohtāwiy 
wiyasowewina, mīna e-ayāwak osākihiwewinihk. 

11 Ewakoni ōhi kā-ayititakok, nimamāhtākosiwin kita 
kikiskākoyek, ekosi kimamāhtākosiwiniwāw kita kisihomakahk. 

12 Ewako ōma niwiyasowewin, kita sākihitoyek, kā-kī-isi-sākihitakok. 

13 Namawiya awiyak ayisiyiniw ayāw awasime sākihiwewin iyikohk 
ēma, kita pakitinahk opimātisiwin ototema ohci. 14 Kiyawāw 
nitotemak kīspin tētameko anima kā-isi-sīkimitakok. !5 Ekwa māka 
namawiya atoskeyākanak kit-isiyihkātitināwāw; cikemā atoskeyākan 
namawiya kiskeyihtam esihcikeyit ot-okimāma: māka nīya nitotemak 
kit-isiyihkātitināwāw; cikemā kahkiyaw kīkway kā-ititawak Nohtāwiy 
kikiskeyihtamohitināwāw. 16 Namawiya kīyawāw ki-kī- 
nawasonināwāw, māka nīya ki-kī-nawasonitināwāw, mīna ki-kī- 
itakimitināwāw, kita natawi mīnisiwiyek, mīna kimīnisiwiwiniwāw 
kita ayāk; piko māka kīkway ke-natotamawawekwe Weyohtāwihk 
niwīhowinihk kita mīyikoyek. !7 Ewakoni ōhi kit-itasowātitināwāw, 
kita sākihitoyek. 


Esi-Pakwātikoyek Ayisiyiniwak Oma Askīhk Kā-Ayēcik 
18 Kīspin askiy pakwātikoyeko, kikiskeyintenāwāw e-kī- 

pakwātikoyān mwayes kīyawāw pakwātikoyek. 19 Kīspin askīhk ohci 
tipeyihtākosiyek, askiy kita sākihew anihi kā-tipeyimāt: māka ekā 
e-tipeyihtākosiyek askīhk, māka e-kī-nawasonitakok askīhk ohci, 
ewako ohci askiy kā-pakwātikoyek. 20 Kanokiskisik kā-kī-ititakok, 
namawiya awasime kisteyihtākosiw atoskeyākan iyikohk ot-okimāma. 
Kīspin ni-kī-kotakihikwak nīya, kīyawāw mīna kika- 
kotakihikowāwak; kīspin kī-kanaweyihtamwak nīya nit-itwewin, 
kīyawāw mīna kita kanaweyihtamwak. 2! Māka kahkiyaw ōhi kika- 
ayitotākowāwak niwīhowin ohci, cikemā namawiya kiskeyimewak 
kā-kī-pe-isitisahoyit. 22 Kīspin ekā kī-pe-itohteyān mīna 
kī-wīhtamawakik, namawiya oka-kī-ayātāwāw macihitiwin: māka 
ekwa namawiya ayāwak kwīhtawi itwewin omacihitiwiniwāw ohci. 
23 Ana nīya kā-pakwāsit, Nohtāwiya mīna pakwātew. 24 Kīspin ekā 
ohci itētamān mekwāc ita e-ayācik atoskewina ekā kotak e-kī-itotahk, 
namawiya oka-kī-ayātāwāw macihitiwin: māka ekwa tāpiskoc ni-kī- 
wāpamikonānak mīna ni-kī-pakwātikonānak nīya mīna Nohtāwiya. 
25 Māka ēma ispayiw itwewin kā-masinahikāteyik wiyasowewiniwāhk 
kita tipipayiyik, pikwanita ni-kī-pakwātikwak. 26 Māka ispī 
kī-takosihki omiyotehehiwew, Weyohtāwihk ohci ke-pe-isitisawak, 
ana oti tāpwewini Ahcāhk, Weyohtāwihk kā-ohcīt, wīya nika-ācimik: 
27 Ekosi kīyawāw mīna kika-ācimināwāw, cikemā micimāc ohci 
ki-kī-pe-wīcewināwāw. 


1 Ewakoni ēhi ki-kī-ayititināwāw ekā kita pisokesinohikawiyek. 

2 Kika-wayawīwepinikowāwak mawimoscikewikamikēhk ohci: 
ehe, kita otihcipayiw iyikohk, awiyak nipahikoyeko Kisemanitow 
nit-atoskawūw kita iteyihtam. 3 Ohi māka kita itotamwak, cikemā ekā 
e-kiskeyimācik Weyohtāwihk mīna nīya. 4 Māka ēhi ki-kī- 
wīhtamātināwāw, ispī otihcipayikwāwi, kita kiskisopayiyek, kā-kī-is1- 
wīhtamatakok. 

5 Māka ekwa ninātāw ana kā-kī-pe-isitisahot; namawiya māka 
kīyvawāw kikakwecimināwāv tānite etohteyan? 6 Māka ēhi e-kī- 
ayititakok, mihciyawesiwin kī-moskinew kitehiwāhk. 7 Eyiwehk māka 
nitāpwān kā-isi-wīhtamātakok; nahipayiw kīyawāw ohci kita 
sipwehteyān: cikemā kīspin ekā sipwehteyāni, Omiyotehehiwew 
namawiya kika-otihtikowāw; māka kīspin sipwehteyāni, kika-pe- 
isitisahnamātināwāw. 8 Wīya māka, ispī takosihki, kita 
mosisowehamawew askīhk kā-ayāyit macihitiwin, mīna 
kwayaskihtātisiwin, mīna wiyasowewin: 9 Macihitiwin, cikemā ekā 
e-tāpwehtawicik; 10 Kwayaskihtātisiwin, cikemā e-nātak Nohtāwiy, 
ekosi ekā kita wāpamiyek; !! Wiyasowewin, cikemā kā-okimākatahk 
ēma askiy kī-wiyasowātāw. !2 Keyāpic mihcet kīkway nit-ayān kita 
ititakok, māka namawiya anohc kika-kī-nayahtenāwāw. !3 Māka 
wīya ispī ana, tāpwewini ahcāhk takosihki, kika-kiskinotahikowāw 
misiwe tāpwewinihk isi. Cikemā namawiya keciwak wīya kita ohci 
pīkiskwew; māka piko kīkway ke-isi-pehtahk, ewakwāni ke-wīhtahk; 
mīna kika-wāpahtihikowāw niyāk ke-ayikihk. 14 Nika-kisteyihtākohik: 
cikemā kita otinam kā-ayāyān ohci, ekosi kika-wāpahtihikowāw. 

15 Kahkiyaw kīkway Weyohtāwihk kā-ayāt nīya nit-ayān: ewako 
ohci kā-itweyān, kita otinam kā-ayāyān ohci, mīna kika- 
wīhtamākowāw. 


Kakwūtakeyimowin Mīna Miywātamowin 

16 Aciyaw piko, ekwa namawiya kika-wāpamināwāw: 
aciyaw māka mīna, ekwa kika-wāpamināwāw. 17 Ātiht māka 
okiskinohamawākana kī-ayititoyiwa, Kīkway Oma kā-ayitikoyahk, 
Aciyaw piko, ekosi namawiya kika-wāpamināwāw; mīna māka 
aciyaw piko ekosi kika-wāpamināwāw; mīna, cikemā e-nātak 
Weyohtāwihk? 18 Kī-itwehak māka, Kīkway oma kā-itwet, Aciyaw 
piko? Namawiya kikiskeyihtenānaw kīkway kā-itwet? 

19 Jesus wāpahtam e-nēhte-kakwecimikot, ekosi kī-itew, 
Kikakwecitonāwāw cī ōma ohci kā-itweyān, Aciyaw piko, ekosi 
namawiya kika-wāpamināwāw, mīna māka aciyaw piko, ekosi kika- 
wāpamināwāw? 20 Tāpwe, tāpwe, kit-itināwāw, kika-mātonāwāw 
mīna kika-moskweyihtenāwāw, māka askiy kita miyawātamomakan: 
kika-kakwātakeyimonāwāw, māka kikakwātakeyimowiniwāw kita 
kweskinikātew miyawātamowinihk isi. 2! Iskwew wā wāpamāwasoc1 
ayāw kakwātakeyimowin cikemā pe otihcipayiyik iyikohk: māka ispī 
kā-nihtāwikihāwasoci namawiya kiskisitotam wīsakapinewin espīhc1- 
miyweyihtahk e-nihtāwikihāt ayisiyiniwa ota askīhk. 2? Kīyawāw 
māka anohc mekwāc kit-ayānāwāw kakwātakeyimowin: māka 
mīna kika-wāpamitināwāw, ekosi kitehiwāw kita miyawātamēmakan 
mīna kimiyawātamowiniwāw namawiya awiyak ayisiyIn1w 
kika-maskamikowāw. 23 Ekospī kīsikāki nama kīkway 

kika-kakwecimināwāw. Tāpwe tāpwe, kit-itināwāw, piko kīkway 
ke-kakwecimāwekwe Weyohtāwihk kika-mīyikowāw niwīhowinihk. 
24 Anohc isko nama kīkway kit-ohci-natotenāwāw niwīhowinihk: 
natotamāk ekosi kika-ayānāwāw, kimiyawātamowiniwāw kita 
tipipayik. 


Ni-kī-sākocihtān Askiy, Itwew Jesus 

25 Ohi ki-kī-wawīhtamātināwāw aspahākemowinihk: māka 
pāpayiw iyikohk, ispī ekā aspahākemowinihk ke-kitotitakok, māka 
kika-payahte-ācimostātināwāw Weyohtāwihk. 26 Ekospī kīsikāki 
kika-natotestamāsonāwāw niwīhowinihk; namawiya māka kit- 
itināwāw, kita ayamihestawak Weyohtāwihk kīyawāw ohci. 27 Cikemā 
Weyohtāwihk wīya kisākihikowāw, e-kī-sākihiyek kīyawāw, mīna 
e-kī-tāpwehtamek Weyohtāwihk e-kī-pe-ohcīyān. 28 Weyohtāwihk 
ni-kī-pe-ohcīn. Ekosi ēta oskihk ni-kī-pe-itohtān; mīna ninakaten ōma 
askiy, e-nātak Weyohtāwihk. 29 Okiskinohamawākana kī-itik, Cīst, 
ekwa, mosise kī-wīhten, mīna nama kīkway kit-aspahākemon. 
30 Ekwa nikiskeyihtenām kahkiyaw kīkway e-kiskeyihtaman, mīna ekā 
e-nataweyihtaman awiyak ayisiyiniw kita kakwecimisk; Oma ohci 
nitāpwehtenān Kisemanitohk e-kī-pe-ohcīyan. 31 Jesus 
kī-naskwewasimew, Ekwa cī kitāpwehtenāwāw? 32 Cīst, pāpayiw 
tipahikan, ehe, āsay isa piko, ita ke-sisweskāyek kahkiyaw ayisiyiniw 
ite e-isi-wīcihiwet, ekosi kita peyako nakasiyek; māka ātawiya 
namawiya nipeyakon, cikemā Weyohtāwihk niwīcewik. 33 Ewakoni 
ēhi ki-kī-ayititināwāw, nīya ohci kita ayāyek peyahtakeyimowin. Ota 
askīhk wīya kika-ayānāwāw āyimisiwin: māka miyweyihtamok; 
ni-kī-sākocihtān asktiy. 


Jesus Ayamihestamawew Okiskinohamawākana 

1 Ewakoni ēhi kī-itwew Jesus; ekosi e-ispāke-itāpit kihcikīsikohk 

isi, kī-itwew, Nohtā, otihcipayiw tipahikan; kisteyihtāko 
kikosis, wīsta kikosis kita kisteyihtākohisk. 2 Kā-kī-isi-mīyāt kita 
tipeyimāt kahkiyaw kā-owiyāsiyit, piko awiya kā-kī-mīyat, ewakoni 
kita mīyāt kākike pimātisiwin. 3 Ewakoma māka kākike pimātisiwin, 
kita kiskeyimiskik kīya piko tāpwe Kisemanitow mīna anihi kā-kī-pe- 
itisahomat, Jesus Christ oti. 4 Ki-kī-kisteyihtākohitin ēta askīhk, 
e-kī-kīsitāyān atoskewin kā-kī-mīyiyan kita itotamān. 5 Ekwa māka, 
ā Nohtā, kisteyihtākohin kīkī kīya anima ohci kisteyihtākosiwin 
kā-kī-wīci-ayāmihtān emwaye-ayāk oma askiy. 


6 Ni-kī-nokotowāwak kiwīhowin ayisiyiniwak kā-kī-mīyiyan 
askīhk ohci: kīya ki-kī-tipeyimāwak ki-kī-mīyin māka; ekosi 
kī-kanaweyihtamwak kit-itwewin. 7 Ekā māka kiskeyihtamwak 
kahkiyaw kīkway kā-kī-mīyiyan kīya e-pe-ohcīpayiki. 8 Cikemā 
itwewina kā-kīi-mīyiyan ni-kī-miyāwak; kī-otinamwat māka, mīna 

kī-kiskeyihtamwak kehcinā kīya e-kī-pe-ohcīyān, mīna 
kī-tāpwehtamwak e-kī-pe-isitisahoyan. 


9 Nit-ayamihestamawāwak ewakonik. Namawiya Oma askiy 
nit-ayamihestamawāūtin, māka piko kā-kī-mīyiyan; cikemā kīya 
kī-tipeyimāwak. 10 Mīna kahkiyaw kīkwaya kā-ayāyān kīya kit-ayān, 
mīna kīya kā-ayāyan nīya nit-ayān; nikisteyihtākohikon māka 
ewakoni. !! Ekwa māka namawiya ayiwak kinwes askīhk nit-ayān, 
māka ēki wīya askīhk ayāwak, ekosi kī-pe-nātitin. Kanāci 
ohtāwimāw, kanaweyimik kīya kiwīhowinihk aniki kā-kī-mīyiyan, 
kita peyakocik māka, tāpiskoc kā-isi-ayāyahk. 12 Mekwāc 
e-wīcewakik, ni-kī-kanaweyimāwak kiwīhowinihk kā-kī-mīyiyan; 
namawiya māka awiyak misiwanātisiw, piko ana kā-iteyihtākosit kita 
misiwanācihiht; kihcimasinahikewin kita tipipayik. 13 Ekwa māka 
kī-pe-nātitin; niwīhten māka ēhi askīhk, wīyawāw kita tipipayihtwācik 
nimiyawātamowin. 14 Ni-kī-mīyāwak kit-itwewin; ekosi 
kī-pakwātikwak ēma askiy, cikemā namawiya askīhk tipeyihtākosiwak, 
tāpiskoc kā-isi ekā tipeyihtākosiyān ēta askīhk. !5 Namawiya nit-isi- 
natoten kita otinacik askīhk ohci, māka kita kanaweyimacik macāya 
ohci. 16Namawiya ēta askīhk tipeyihtākosiwak, tāpiskoc kā-is1 ekā 
tipeyihtākosiyān ota askīhk. !7 Kanācihik tāpwewinihk; kit-itwewin 
ewako tāpwewin. !$ Tāpiskoc kā-kī-isi-pe-isitisahoyan ōta askīhk, 
ekosi isi nīsta nit-isitisawāwak askīhk. 19 Wīyawāw māka ohci 
nikanācihison, wīyawāw mīna kita kanācihihcik tāpwewinihk. 


20 Namawiya mīna ēki piko nit-ayamihestamawāwak, māka anihi 
mīna kā-tāpwehtamiyit ot-itwewiniwāw ohci. 2! Kahkiyaw māka kita 
peyakocik; tāpiskoc kīya Ohtāwimāw, kā-isi-kikiskawiyan, mīna nīya 
e-kikiskātān, mīna wīyawāw kita kikiskākoyahkok: ekosi askiy kita 
tāpweyeyihtamomakahk e-kī-pe-isitisahoyan. 22 Anima māka 
kisteyihtākosiwin kā-kī-mīyiyan ni-kī-mīyāwak; ekosi māka kita 
peyakocik, kā-isi-peyakoyahk: 23 Nīya e-kikiskawakik, kīya mīna 
e-kikiskawiyan, kita mitoni ayācik peyakowinihk; ayisiyiniwa ōta 
askīhk kā-ayācik kita kiskeyihtahkik e-kī-pe-isitisahoyan, mīna 
e-sākihakik, tāpiskoc kā-isi-sākihiyan. 


24 Nohtā, aniki kā-kī-mīyiyan, nit-iteyihten, ita e-ayāyān, ekota 
wīstawāw kita wīci ayāmicik; kita wāpahtahkik nikisteyihtākosiwin, 
kā-kī-mīyiyan; cikemā ki-kī-sākihin emwaye-oyastāhk oma askiy. 

25 Ā Ohtāwimāw kwayask etātisiyan, namawiya kokiskeyimikon oma 
askiy, māka nīya ki-kī-kiskeyimitin; mīna ēki kiskeyihtamwak 
e-kī-pe-isitisahoyan, 26 ni-kī-kiskeyihtamohāwak māka kiwīhowin, 
mīna māka nika-kiskeyihtamohāwak; anima sākihiwewin kā-kī-isi- 
sākihiyan kita kikiskākocik, mīna nīya e-kikiskawākik. 

Jesus FE-Ohtiniht 
(Matthew 16.47-56; Mark 14.43-50; Luke 22.47-53) 


1 8 Ispī māka Jesus kā-pēni-ayitwet ēhi itwewina, kī-sipwehtew 

kīkī okisktnohamawākana akāmihk sipīsis Kidron, ita 
e-kī-itakwahk kistikān, ekota māka kī-pīhtokew, wīya mīna 
okiskinohamawākana. 2 Judas māka wīsta, ana kā-wayesipakitināt, 
kī-kiskeyihtam anima, cikemā Jesus mihcetwāw ekota kī-isi-wīcewew 
okiskinohamawākana. 3 Judas māka, e-kī-mīyiht simākanisa, mīna 
otiniwewa kihci-mawimoscikewiyiniwa mīna Phariseewa ohci, 
kī-takosinwak e-kikicik wāsaskotenamākana mīna wāsaskotenikana 
mīna pakamākana. 4 Jesus māka e-kiskeyihtahk kahkiyaw 
ke-isi-otihtikot, kī-ati-sipwehtew, mīna ōmisi kī-itew, Awīna 
netonawāyek? 5 Kī-naskwewasimewak, Jesus Nazarethihk wehcīt. 
Jesus itew, Nīya ewako. Judas māka kā-wayesipakitināt, 
kī-wīcikāpawīstawew. 6 Ispī māka etāt, Nīya ewako, kī-āsepayiwak, 
e-kī-pahkisihkik mohcihk. 7 Mīna māka kī-kakwecimew, Awīna 
netonawāyek? Ekosi kī-itewak, Jesus Nazarethihk wehcīt. 8 Jesus 
kī-naskwewasimew, Ki-kī-wīhtamātināwāw nīya ewako; kīspin māka 
nīya kinatonawināwāw, kiyām ēki kita sipwehtewak. (° Kita 
tipipayiyik itwewin kā-kī-itwet, Aniki kā-kī-mīyiyan namawāc peyak 
nēhci-wanihāw.) 10 Ekosi Simon Peter isawesk e-ayāt, kī-otihtinam, 
e-kī-pakamawāt māwaci kihci-mawimoscikewiyinīwa 
ot-atoskeyākaniyiwa, e-kī-maniwepahamwāt otawakāyiw kiciniskihk 
itehke. Ana atoskeyākan māka Malchus kī-isiyihkāsow. !! Jesus 
māka kī-itew Petera, Astā kit-isawesk pīhcikomānānihk; minihkwākan 
Weyohtāwihk kā-kī-mīyit, nama cī nika-minihkwān? 


Jesus Ociskaw Annas 

12 Ekosi māka simākanisak mīna simākanisiwikimāw, mīna 
otiniwemiwāwa Jewak, kī-otihtinewak Jesusa mīna 
kī-mamācikwapitewak, 13 ekosi kī-itotatamawewak nikān Annasa; 
cikemā ewako Caiaphas osisa, ewako kā-kihci-mawimoscikewiyinīwit 
ewakw' ānima e-askiwahk. !4 Cataphas māka ewakwūāna 
kā-kī-kakeskimāt Jewa, e-isi-nataweyihtākwahk peyak nāpew kita 
nipostamawāt ayisiyiniwa. 


Peter Ātaweyimew Jesusa 
(Matthew 26.69-70; Mark 14.66-68; Luke 22.55-57) 


15 Simon Peter māka kī-pimittisawew Jesusa, ekosi mīna kotak 
kiskinohamawākan. Ana māka kiskinohamawākan kī-nisitaweyimik 
māwaci kihci-mawimoscikewiyiniwa, ekosi kī-wīcipīhtokemew Jesusa 
owāskāhikaniyihk māwaci kihci-mawimoscikewiyiniwa. 16 Māka 
Peter kī-nīpawiw iskwāhtemihk wayawītimihk. Ekos! ana kotak 
kiskinohamawākan kā-nisitaweyimikot māwaci kihci- 
mawimoscikewiyiniwa kī-wayawiw mīna kī-kitohtew iskwewa 

kā-kanaweyihtamiyit iskwāhtem, mīna kī-pīhtokahew Petera. 

17 Oskinīkiskwew māka kā-kanawiskwāhtawet kī-itew Petera, Kīya cī 
peyak awa nāpew okiskinohamawākana? Kī-itwew, Namawiya nīya. 
18 Atoskeyākanak māka mīna otiniwewāt kī-nānīpawiwak ekota, e-kī- 
kotawecik kaskaskasekāna ohci; cikemā kī-takāyāw; kī-ayawasohak 
māka: Peter wīsta ekota ayāw, e-nīpawit e-ayawasot. 


Kihci-Mawimoscikewinyiniw Kakwecimew Jesusa 
(Matthew 26.59-66; Mark 14.55-64; Luke 22.66-71) 

19 Māwaci kihci-mawimoscikewiyiniw māka kī-kakwecimew Jesusa 
okiskinohamawākaniyiwa ohci, mīna okiskinohamākewiniyiw. 
20 Jesus māka kī-naskwewasimew, mosise ni-kī-pīkiskwān askīhk; tahki 
ni-kī-kiskinohamākān mawimoscikewikamikēhk mīna kihc!- 
mawimoscikewikamikēhk, ita Jewak e-mūmawi-ayācik; kīmoc māka 
wīya nama nānitaw kīkway noh-itwān. 2! Tānehki nīya 
kā-kakwecimiyan? Kakwecimik aniki kā-kī-pehtawicik, tānisi 
kā-ayitahkik; cīst, ēki kiskeyihtamwak kā-kī-ayitweyān. 22 Ispī māka 
ēmisi kā-itwet, peyak otiniwewa ekota e-nīpawiyit kī-pakamahok Jesus 
ocihciyiw ohci e-itikot, Ekosi cī esi-naskwewasimāt māwaci kihci- 
mawimoscikewiyiniw? 23 Jesus kī-naskwewasimew, Kīspin kā-maci- 
pīkiskwewāne ātota ita e-māyātāhk. Māka kīspin kwayask etwewāne, 
tānehki kā-pakamahoyan? 24 Annas māka kī-isitisanamawew keyāpic 
e-mamācikwahpisoyit Caiaphasa māwaci kihci-mawimoscikewiyiniwa. 


Peter Ātaweyimew Jesusa 
(Matthew 26.71-75; Mark 14.69-72; Luke 22.58-62) 


25 Simon Peter māka ekota kī-nīpawiw e-awasot. Kī-itewak māka, 
Kīya cī mīna peyak okiskinohamawākana? Kī-ānwehtam, māka, 
e-itwet, Namawiya nīya. 26 Peyak ot-atoskeyākana ana māwaci 
kihci-mawimoscikewiyiniw, owākomākana anihi otawakāyiw Peter 
kā-kī-maniwepahamwāt, itew, Nama cī ki-kī-wāpamitin e-wīcewat 
kistikānihk? 27 Peter māka kī-ānwehtam mīna, semāk māka 
pakahākwan kī-kitow. 


Jesus Ociskaw Pilate 
(Matthew 27.1-2,11-14; Mark 15.1-5; Luke 23.1-5) 


28 Anita māka Caiaphas kā-ayāt kī-ati-ohci-sipwehtahewak Jesusa 
e-kī-itotahācik wiyasowewikamikēhk, e-kekisepāyāk māka; ekosi 
wīyawāw namawiya pīhtokewak wiyasowewikamikēhk, e-kostahkik 
kita wiyipihikocik, māka kita mīcicik mayāskotātowīkohtowin. 

29 Pilate māka kī-wayawīw, ōmisi e-kī-itāt, Kīkway etāmimāyek awa 
nāpew? 30 Kī-naskwewasimewak mīna kī-itewak, Kīspin ekā awa 
nāpew kī-macitētaskit, namawiya kika-kī-pakitinamātitān. 31 Pilate 
māka kī-itew, Otinihk kīyvawāw, mīna wiyasowātihk e-itastek 
kiwiyasowewiniwāw. Jewa kī-itik, Namawiya itastew wiyasowewin 
nīyanān ayisiyiniw kita nipahāyāhk. (32 Kita tipipayiyik ot-itwewin 


Saint John 18,19 236 


Jesus kā-kī-itwet, e-wīhtahk tānisi ke-isi-nipit.) 33 Pilate māka 
kī-pīhtokew mīna wiyasowewikamikēhk, e-kī-natomāt māka Jesusa 
ēmisi e-kī-itāt, Kīya cī Jewak okihci-okimāmiwāwa? 34 Jesus 
kī-naskwewasimew, Kīya cī oma kā-itweyan, āhpo cī kotakak 
ki-kī-wīhtamākwak ōma e-itikawiyān? 35 Pilate kī-naskwewasimew, 
NiJewiwin cī? Kīya kiwītaskimākanak mīna kihci- 
mawimoscikewiyiniwak k1-kī-pakitinikwak kita wiyasowātitān: 
kīkway kā-itotaman? 36 Jesus kī-naskwewasimew, Ni-kihci- 
okimāwiwin namawiya ēta askīhk ohcīmakan. Kīspin ni-kihci- 
okimāwiwin ōta askīhk kī-ohcīmakahk, oka-kī-nētinikātāwāw 
nit-atoskeyākanak, ekā kita pakitinikawiyān ocihciwāhk Jewak; māka 
ni-kihci-okimāwiwin namawiya ēta askīhk ohcīmakan. 37 Pilate māka 
kī-itew, Kikihcēokimāwin cī māka? Jesus kī-naskwewasimew, 
Kit-itwān e-kihcēkimāwiyān. Ewako ōma kā-kī-ohci-nēkosiyān, mīna 
ewako oma kā-kī-ohci-takosiniyān ēta askīhk, kita ātotamān tāpwewin. 
Kahkiyaw awiyak tāpwewinihk kā-tipeyihtākosit natohtam 
nit-itwewin. 38 Pilate itew, Kīkway anima tāpwewin? 


Jesus E-Pakitiniht Kita Nipiht 
(Matthew 27.15-31; Mark 15.6-20; Luke 23.13-25) 
Ispī māka oma kā-itwet, mīna kī-wayawīstawew Jewa, ekosi 

kī-itew, Namawiya kīkway nimiskamwān kita maci atāmimiht. 
39 Māka kit-ayānāwāw isihcikewin, kita pakitinamākawiyek peyak 
mayāskotātowīkohtowinihk, kinataweyihtenāwāw cī māka kita 
pakitinamātakok okihci-okimāmiwāwa Jewak? Kī-tepwewak māka 
mīna e-etwecik, Namawiya awa nāpew, māka Barabbas. 
(Omaskatwew māka awa Barabbas.) 


1 Pilate māka kī-otinew Jesusa mīna kī-papasastewew. 

2 Simākanisak māka kī-apikātamwak kihci okimāwastotin 
kāwiminakasiya ohci, e-kī-postastotinahācik māka, mīna 
kī-postasākahewak mikwekinwesākay. 3 Ekos! kī-pe-nātewak, 
e-itwecik, Kit-atamiskātinān, okihci-okimāmiwāwa Jewak! Ekosi 
kī-pakamawewak ocihciwāwa ohci. 4% Pilate māka mīna kī-wayawīw, 
ekosi itew, Cīst, kipetamātināwāw, kita kiskeyihtamek ekā kīkway 
e-miskamān kita ohci wiyasowātiht. 5 Ekosi Jesus kī-pe-wayawīw, 
e-kikiskahk anima masāni kihci okimāwastotin mīna mikwekinwesākay. 
Pilate māka kī-itew, Cīst, ewakwāna nāpew! 6 Ispī māka kihci- 
mawimoscikewiyiniwak mīna otiniwewak wiyāpamācik, kī-tepwewak, 
e-itwecik, Cīstahāskwās, cīstahāskwās, Pilate itew, Otinihk kīyawāw, 
mīna cīstahāskwātihk; cikemā nīya wīya namawiya nimiskamwān 
kīkway kita ohci wiyasowātiht. 7 Jewak kī-naskwewasimewak, 
Nit-ayānān wiyasowewin, ekosi kita nipit itastew ewako wiyasowewin, 
cikemā Kisemanitow okosisa isiyinkātisow. 8 Ispī māka Pilate 
piyehtahk ēma itwewin, awasime kī-sekisiw. 9 Ekos1 pīhtokew mīna 
wiyasowewikamikēhk, mīna itew Jesusa, Tānite wehcīyan? Māka 

namawiya naskwewasimik Jesusa. 19 Pilate māka itew, Nama cī 
kinaskwewasihin? Nama cī kikiskeyihten e-kaskihtāyān kita 
pakitinitān, mīna e-kaskihtāyān kita cīstahāskwātitān? !! Jesus 
kī-naskwewasimew, Namawiya kika-kaskihtān nānitaw kita itotāwiyan 
kīspin ekā mīyikāwiyan ispimihk ohci; ewako māka ohci ana 
kā-pakitinit kīya isi ayiwāk ayāw mocihitiwin. 12 Ewakweyiw māka 
ohci Pilate kī-natonam kita pakitināt. Māka Jewak kī-tepwewak, 
e-itwecik, Kīspin pakitinaci awa nāpew, namawiya kitipitotawāw 
Caesar; kahkiyaw awiyak kā-kihci-okimākātisot māyikiswātew 
Caesara. !3 Ispī māka Pilate piyehtahk ēhi itwewina, kī-pe- 
wayawītahew Jesusa, ekosi kī-nahapiw wiyasowewapiwinihk ita 
asiniwi anāskān kā-isiyihkātek, māka Hebrewihk, Gabbatha. 

14 Mekwāc māka e-waweyikūtamihk mayāskotātowīkohtowin nānitaw 
nikotwāsik tipahikan otihcipayiw. Omisi māka itew Jewa, Cīst, 
kikihcēkimāmiwāw! !5 Kī-tepwewak māka, Sipwehtāy, sipwehtāy, 
cīstahāskwās. Pilate itew, Nika-cīstahāskwātāw cī kikihc1- 
okimāmiwāw? Kihci-mawimoscikewiyiniwak kī-naskwewasihiwewak, 
Namawiya awiyak kihcēkimāw nit-ayāwānān piko Caesar. 16 Ekwa 
māka kī-pakitinamawe kita cīstahāskwātimiht. 


Jesus Cīstahūskwūtāw 
(Matthew 27.32-44; Mark 15.21-32; Luke 23.26-43) 


Kī-otinewak māka Jesusa. !7 Ekosi kī-wayawīw, e-onikātamāsot 
pimitāskohikan, ita anima westikwānikaniwahk kā-isiyihkātek, 
Hebrewhihk kā-isiyihkātek Golgotha. !8 Ekota kī-cīstahāskwātewak, 
mīna asici nīso kotaka, āyitaw peyak, Jesus māka tastawic. 19 Pilate 
māka kī-masinaham itakicikāsowin, ekosi kī-astāw pimitāskohikanihk. 
Ekota māka kī-masinahikātew, Jesus Nazarethihk wehcīt, Jewak 
okihci-okimāmiwāwa. 29 Oma māka itakicikāsowin kī-ayamihtāwak 
mihcet Jewak, cikemā ita Jesus kā-cīstahāskwātiht kisiwāk otenāhk 
kī-ayāw. Ekosi kī-masinahikātew Hebrewihk, mīna Lātinihk, mīna 
Greekihk. 2! Okihci-mawimoscikewiyinimiwāwa māka Jewak 
kī-itewak Pilate-a, Ekāwiya itasinaha Jewak okihci-okimāmiwāwa; 
māka e-kī-itwet, Nīya ewako Jewak okihci-okimāmiwāwa. 22 Pilate 
kī-naskwewasimew, Anima kā-kī-masinahamān ni-kī-masinahen. 


23 Simākanisak māka ispī kā-cīstahāskwātācik Jesusa, 
kī-otinamwewak okikiskācikaniyiwa, ekosi kī-newotāwak, pāpahki 
kita ayācik e-itasicik; asici oskotākāyiw. Miskotākay māka namawiya 
kī-pimikwātew, e-apikātik misiwe misakāme. 24 Kī-ititowak māka, 
Ekāwiya yāyikipitatāk, māka astwātotāk, awīna ke-āyāt; kita 
tipipayik kihcimasinahikewin kā-itwemakahk, 

Kī-nanāniscitwātowak nikikiskācikana, 
mīna niskotākay kī-astwātowak. 


Ohi māka tāpwe simākanisak kī-itētamwak. 

25 Ekota māka opimitāskohikanihk Jesus kī-nīpawiyiwa okāwiya, 
mīna okāwiya ociwāmiskwemiyiwa, Mary Clopas wīwa, mīna Mary 
Magdalene. 26 Ispī māka Jesus wiyāpamāt okāwiya, mīna 
kiskinohamawākana kā-sākihāt, ekota e-nīpawiyit, itew okāwiya, 
Iskwew, cīst, kikosis! 27 Ekwa itew anihi kiskinohamawākana, Cīst, 
kikāwiy! Ekospī māka ohci ana kiskinohamawākan kī-itotahew wīya 
wīkihk. 


Jesus Onipowin 
(Matthew 27.45-56; Mark 15.33-41; Luke 23.44-49) 


28 Mwestas Oma Jesus, e-kiskeyihtahk kahkiyaw kīkwaya ekwa 
e-kīsihcikāteyiki, kihcimasinahikewin kita tipipayik, ōmisi itwew, 
Ninēhteyāpākwān. 29 Ekota māka kī-astew asiwacikan e-sākaskinek 
siwikāpo; ekosi pākokwehon e-moskineyik sīwikāpo kī-astāwak 
āniskawaskēhk, mīna kī-itisinamwak otēntyihk. 30 Ispī māka Jesus 
kā-mīyiht anima sīwikāpo, kī-itwew, Ekwa kīsihcikātew; 
kī-nāmiskweyiw māka, mīna kī-pakitinew ot-ahcāhkwa. 


Jesus Opimeyaw E-Tahkomiht 


31 Jewak māka, cikemā ekwa waweyiwin, ekā miyāwa kita 
akoteyiki pimitāskohikanihk e-aywepiwikīsikāk (cikemā ewako 
aywepiwikīsikāw kī-kihcikīsikāw) kī-kakwecimewak Pilate-a kita 
kaskikātehomiht, ekosi māka kita sipwehtahimiht. 32 Simākanisak 
māka kī-pe-itohtewak, e-kī-kaskikātewācik māka anihi nistam, mīna 
anihi kotaka kā-kī-asici-cīstahāskwātimiht. 33 Māka ispī wetitācik 
Jesusa, mīna wiyāpahtahkik āsay e-nipiyit, namawiya 
kaskikātewewak. 34 Māka peyak aniki simākanisak kī-tahkomew 
opimeyaw tahkacikan ohci, semāk māka ekota ki-ohciciwan nipiy 
asici mihko. (35 Ana māka kā-kī-wāpahtahk kī-ātotam, mīna 
tāpwemakaniyiw ot-ācimowin, kiskeyihtam māka e-tāpwet, kīyawāw 
mīna kita tāpwehtamek.) 36 Cikemā ōhi kī-ayikinwa, 
kihcimasinahikewin kita tipipayik, namawāc peyak oskan kita 
pīkonamwān. 37 Mīna māka kotak kihcimasinahikewin itwemakan 
kita kanawāpamewak anihi kā-kī-tahkamācik. 


E-Nahimiht Jesus 
(Matthew 27.57-61; Mark 15.42-47; Luke 23.50-56) 


38 Mwestas iyikohk māka ēma, Joseph Arimathea ohci, wīya 
mīna Jesus okiskinohamawākana, māka kīmoc e-kostāt Jewa, 
kī-kakwecimew Pilate-a kita otinamwāt wiyāwiyiw Jesusa: 
kī-pakitinamāk māka Pilate-a. Ekosi kī-pe-itohtew, e-kī-sipwehtatāwāt 
wiyāwiylw. 39 Kī-pe-itohtew wīsta Nicodemus, ana nistam kā-kī-pe- 
nātāt nipātipisk, e-petāt e-kiyikawinikātiyik myrrh mīna aloes, 
nānitaw mitātahtomitanaw tahto kosikwan. 40 Ekosi kī-otinamwewak 
wiyāwiyiw Jesusa, e-kī-wewekinahkik wāpiskekinohk asici anihi 
wīkimākohowina, e-isihcikecik māna Jewak e-nahiniwecik. 

41 Ita māka kā-kī-cīstahāskwātiht kī-ayāw kistikān; ekota māka 
kistikānihk kī-ayāw oski nahinitowikamik ekā wīhkāc ceskwa 
ayisiyiniw ekota e-pimisimiht. 42 Ekota māka Jewak 
owaweyiwiniwāw ohci (cikemā anima nahinitowikamik kisiwāk 
kī-ayāw) kī-pimisimewak Jesusa. 


Anima F-Pisikwastek Nahinitowikamihk 
(Matthew 28.1-8; Mark 16.1-8; Luke 24.1-12) 


2 0 Nistam māka e-kīsikāk ewako e-ati-ispayik pe itohtew Mary 
Magdalene wīpāc kekisepā, keyāpic e-wanītipiskāk, ekota 
nahinitowikamikōhk, ekosi wāpamew asiniya e-kī-otinimiht 
nahinitowikamikēhk ohci. 2 Kī-sipwepahtāw māka, mīna kī-otitew 
Simon Petera, mīna anihi kotaka kiskinohamawākana, anihi Jesus 
kā-sākihāt, ekosi itew, Kī-otinewak kāTipeyihcikeyit nahinitowikamikūhk 
ohci, namawiya māka nikiskeyihtenān tānita kā-pimisimācik. 3 Peter 
māka kī-sipwehtew, asici ana kotak kiskinohamawākan, e-kī-ati- 
itohtecik nahinitowikamikēhk. 4 Tāpiskoc māka kī-ati-pimipahtāwak: 
ekosi ana kotak kiskinohamawākan kī-ati-nakacipahew Petera, mīna 
nīkān kī-otihtam nahinitowikamik. 5 Ekosi e-nawakit pīhtokamik 
e-itāpit, wāpahtam wāēpiskekinwa e-asteyiki; māka namawiya pīhtokew. 
6 Simon Peter māka wīsta kī-takosin, nāwāy, ekosi kī-pīhtokew 
nahinitowikamikēhk; wāpahtam māka wāpiskekinwa e-asteyiki, 
7 mīna anima wāpiskekinos kā-kī-wewekistikwānepisoyit, namawiya 
e-asitasteyik anihi wāpiskekinwa, māka piskis e-tīhtipekinikātek. 
8 Ekwa kī-pīhtokew ana kotak kiskinohamawākan mīna, ana nistam 
kā-kī-takosihk nahinitowikamikēhk, ekosi kī-wāpahtam mīna 
kī-tāpwehtam. 9 Cikemā nameskwa kiskeyihtamwak kihcimasinahikewin 
ohcita piko kita waniskāyit mīna nipowinihk ohci. 10 Ekosi 
kiskinohamawākanak kī-sipwehtewak mīna wīyawāw wīkiwāhk isi. 


Jesus Nēkohisostawew Mary Magdalene-a 
(Matthew 18.9-10; Mark 16.9-11) 

11 Mary māka kī-nīpawiw wayawītimihk nahinitowikāmikēhk 
e-mātot; ekosi, oma e-mātot, kī-nawakiw pīhci e-itāpit 
nahinitowikamikēhk. !2 Ekosi wāpamew nīso okīsikūwa 
e-wāpiskihoyit e-apiyit, peyak otiskwāniyihk, mīna peyak ositiyihk, 
ita Jesus wiyāw e-kī-asteyik. !3 Kī-itik māka, Iskwew, tānehki 
kā-mātoyan? Omisi itew, Cikemā e-kī-otinācik noTipeyihcikema, 
ekosi namawiya nikiskeyihten tānita kā-pimisimācik. 14 Ispī ōmisi 
kā-itwet, kī-kweskikāpawiw, ekosi wāpamew Jesusa e-nīpawiylt, 
namawiya māka kiskeyihtam ewakwāni Jesusa. !5 Jesus itew, iskwew, 
Tānehki kā-mātoyan? Awīna nenātonawat? Wīya, ewako etoke 
kistikewiyiniw e-iteyihtahk, itew, Okimāw, kīspin kā-sipwehtahāwate 
wīhtamawin tānita kā-pakitinat, ekosi nika-otināw. 16 Jesus itew, 
Mary. Kī-kweskikāpawiw misi e-itāt, Hebrewhihk, Rabboni; 

ewakwānima e-itwehk, keskinohamākeyan. !7 Jesus itew, Ekāwiya 
sāminin; cikemā nameskwa ispimihk ninātāw Weyohtāwihk. Māka 
natawāpamik nīciwāmak mīna isik, ispimihk ninātāw Nohtāwiy mīna 
Kohtāwiwāw, niKisemanitūm mīna kiKisemanitūmiwāw. 18 Mary 
Magdalene kī-pe-wīhtamawew kiskinohamawākāna, ni-kī-wāpamāw 
kāTipeyihciket, mīna anihi kā-kī-ayitikot. 


Jesus Nēkohisostawew Okiskinohamawākana 
(Matthew 28.16-20; Mark 16.14-18; Luke 24.36-49) 


19 Ispī māka wetākosik, ewako e-kīsikāk, nistam e-kīsikāk ewako 
e-ispayik āsay māka e-kī-kipahikāteki iskwāhtema ita 
kiskinohamawākanak e-ayācik, wīya e-kostācik Jewa, Jesus kī-pe- 
natawi-nīpawiw tawāyihk, ekosi itew, Peyahtakeyimowin kika-wī- 
ayānāwāw. 20]spī māka oma kā-itwet, kī-wāpahtahew ocihciya mīna 
wiyāw. Kī-mamāhtākosiwak māka kiskinohamawākanak, ispī 
wiyāpamācik kāTipeyihcikeyit. 2! Jesus māka kī-itew mīna, 
Peyahtakeyimowin kika-wī-ayānāwāw; kā-kī-isi-sipwehtisahot 
Weyohtāwihk ekosi nīsta kit-1si-sipwehtisahotināwā. 22 Ispī māka oma 
kā-itwet kī-pakitatāmototawew mīna itew, Otinihk kāKanātisit 
Ahcāhk: 23 Piko awiyak omacihitiwina ke-poneyihtamawāyek 
pēneyihtamawāwak, mīna piko awiyak ke-miciminamawāyek, 
miciminamawāwak. 


Jesus Mīna Thomas 


24 Māka Thomas, peyak aniki mitātaht nīsosāp, "Nīsotew" 
kā-isiyihkāsot, namawiya wīcewew ispī Jesusa kā-takosiniytt. 

25 Kotakak māka kiskinohamawākanak kī-itewak, Ni-kī-wāpamānān 
kāTipeyihciket. Māka kī-itew, Kīspin ekā wāpahtamwaki ocihcihk 
e-esitiniyiki sakahikana, mīna ekā nicihciy ohci miskonamwake 
e-etiskākot sakahikana, mīna ekā miskonamwaki opimeyaw, 
namawiya nika-tāpwehten. 

26 Kā-poni-ayinānew-kīsikāyik māka okiskinohamawākana mīna 
pīhtokamik kī-ayāyiwa, Thomas māka e-wīcewāt. Jesus kī-takosin, 
iskwāhtema e-kī-kipahikāteki, ekosi e-nīpawit tāwāyihk kī-itew, 
Peyahtakeyimowin kika-wī-ayānāwāw. 27 Ekwa kī-itew Thomasa, Pe 
isicihceyi wāpahta mīna nicihciya; mīna pe isicihceyi miskonin 
opimeyaw; ekāwiya ot-ānwehtamowini māka tāpwehta. 28 Thomas 
māka kī-naskwewasimew Omis! e-kī-itāt, NoTīpeyihcikem mīna 
niKisemanitom. 29 Jesus itew, Cikemā e-kī-wāpamiyan, 
ki-kī-tāpwehten: saweyihtākosiwāk aniki ekā kā-ohci-wāpamicik, 
eyiwehk māka kā-kī-tāpwehtahkik. 


E-Itāpatahk Oma Masinahikan 


30 Mihcet māka kotaka kiskinawaci isihcikewina kī-itotam Jesus 
e-wāpamikot okiskinohamawākana, ekā kā-masinahikāteki ōta 

masinahikanihk, 3! ēhi māka masinahikātewa kita tāpwehtamek Jesus 
ewakwāna Christ, okosisa Kisemanitow; e-tāpwehtamek māka, kita 
ohci ayāyek pimātisiwin owīhowinihk. 


Jesus Nēkohisostawew Tepakohp Okiskinohamawākana 


2 Mwestas iyikohk māka ēhi Jesus mīna kī-nēkohisostawew 

okiskinohamawākana Tiberias sākahikanihk; ekosi māka oma 
kā-kī-isi-nēokohisostawāt. 2 Kī-māmaw1-ayāwak Simon Peter, mīna 
Thomas "Nīsotew" kā-isiyihkāsot, mīna Nathanael Cana Galilee 
askīhk kohcīt, mīna okosisa Zebedee, mīna nīso kotaka 
okiskinohnamawākana. 3 Simon Peter itew, N1-wī-nataw1- 
nocikinosewān. Itewak, Nīyanān mīna kika-wīcewitinān. 
Kī-sipwehtewak, kī-posiwak māka osihk; ewako māka e-tipiskāk 
nama kīkway kī-otawāyiwa. 4 Māka ispī eti-wāpaniyik, Jesus 
kī-nīpawiw cīkipek; māka kiskinohamawākanak namawiya 
kī-kiskeyimewak ewakwānihi Jesusa. 5 Jesus māka itew, Awāsisitik, 
kit-ayānāwāw cī kita mīciyek? Kī-naskwewasimewak, Mēya. € Ekosi 
kī-itew, Pakastawehohk ayapiy kihciniskihk itehke osihk, ekosi 
kī-kā-miskawāwāwak. Kī-pakastawewewak māka, ekwa māka 
namawiya kī-ocipitewāt e-ist-mihcetiyit kinosewa. 

7 Ana kiskinohamawākan māka Jesus kā-sākihāt itew Petera, 
Ewakwāna kāTipeyihciket. Ekosi Simon Peter ispī piyehtahk ewakw' 
ānihi kāTipeyihcikeyit, kī-pakwatehototam oskotākay (cikemā 
kī-moseskatew), e-kī-pakastawekwāskotiht māka sākahikanihk. 

8 Kotakak māka kiskinohamawākanatk kī-pe-nātakāmehamwak osihk 
(cikemā namawiya tāwic ayāwak, nānitaw niyānanomitanavw tahtonisk), 
e-otāpecik ayapiya kīkī kinosewa. 9 Ispī māka kā-kapācik, 
wāpahtamwak iskotew kaskaskasekāna ohci, mīna kinosewa ekota 
e-apiyit, asici pahkwesikana. 10 Jesus itew, Pesikok ātiht kinosewak 
anohc kā-kī-otināyekok. !! Simon Peter māka kī-itohtew, mīna 
kī-nātakāsipitew ayapiya, e-moskineyit kihci kinosewa, 
mitātahtomitanaw niyānanomitanaw mīna nisto ayiwāk; ekosi e-āta-isi- 
mihceticik, namawiya pīkopayiw ayapiy. !2 Jesus itew, Pe-natawi- 
kekisepā-mīcisok. Namawāc māka awiyak kiskinohnamawākanak 
kī-kakwecimewak, Awīna kīya? E-kiskeyihtahkik ewakwāni 
kāTipeyihcikeyit. 13 Jesus pe itohtew, mīna otinew pahkwesikana, mīna 
mīyew, ekosi keyāpic kinosewa. !% Ewako oma nistwāw Jesus e-kī- 
nēkohisostawāt kiskinohamawākana, e-kī-waniskāt nipowinihk ohci. 


Jesus Mīna Peter 


15 [spi māka kā-kekisepa-mīcisocik, Jesus itew Simon Petera, 
Simon, okosisa John kisākihin cī awasime iyikohk ēki? Itew, Ehe 
Tepeyihcikeyan; kikiskeyihten e-sākihitān. Ekosi kī-itew, Asamik 
nimāyatihkosisimak. 16 Itew mīna ekwa nīswāw, Simon, okosisa John, 
kisākihin cī? Ekosi itew, Ehe, Tepeyihcikeyan; kikiskeyihten 

e-sākihitān. Ekwa itew, Kanaweyimik nimāyatihkomak. !7 Itew mīna 
ekwa nistwāw, Simon okosisa John, kisākihin cī? Peter Mistahi 
mositāw cikemā nistwāw ekwa e-itikot Kisākihin cī? Ekosi kī-itew, 
Tepeyihcikeyan, kikiskeyihten kahkiyaw kīkway; kikiskeyihten 
e-sākihitān. Jesus Itew, Asamik nimāyatihkomak. 18 Tāpwe, tāpwe, 
kit-itin, mekwāc e-oskinīkiyan, ki-kī-pakwatehoson, mīna ki-kī-itohtān 
piko ite e-iteyihtaman; māka ispī kiseyinīwiyani, kika-sowiniskeyin, 
kotak māka kika-pakwatehok, mīna kika-itohtahik ite ekā e-wī- 
itohteyan. !9 Oma māka kī-itwew, e-kiskinawācimāt keko nipowin 
ke-isi-kisteyihtākohāt Kisemanitowa. Ispī māka oma kā-itwet, itew, 
Pimitisahon. 


Jesus Mīna Ana Kotak Kiskinohamawākan 


20 Peter māka, e-kweskikāpawit, wāpamew anihi 
kiskinohamawākana Jesus kā-sākihāt e-pe-pimitisahikeyit; ana mīna 
kā-kī-āsosimot wāskikaniyihk e-tipiskinekwecik, mīna kā-kī-itwet, 
Tepeyihcikeyan, awīna kā-wayesipakitinisk? 2! Peter māka 
e-wāpamāt itew Jesusa, Tepeyihcikeyan, kīkway māka awa nāpew 
ke-itotahk. 22 Jesus Itew, Kīspin iteyihtamān kita pehot iyikohk kita 
takosinān, kīkway kīya ekota kenawāpamikoyan? Pe pimitisahon 
kīya. 23 Oma itwewin māka kī-papamipayiw mekwāc ēki 
kociwāmitocik, ana kiskinohamawākan ekā kita nipit: māka Jesus 
namawiya ohci itew, ekā kita nipiyit; māka, kīspin iteyihtamān kita 
pehot iyikohk kita takosinān, kīkway kīya ekota kenawāpamikoyan? 

24 Ewako awa kiskinohamawākan kā-ātotahk ēhi, mīna 
kā-kī-masinahahk ēhi; ekosi kikiskeyihtenānaw ot-ācimowin 
e-tāpwemākaniyik. 


E-Kīsipayik 
25 Ayāwa māka mihcet kotaka Jesus kā-kī-tētahk, ewakwāni kīspin 


kahkiyaw masinahikāteki āhpo etoke namawāc askīhk kita tepastiwā 
masinahikana kita masinahikāteki. 


